Blaze7451/Wiki-th-20250601 huggingface dataset:
แทนนิน

แทนนิน (tannin) เป็นสารที่มีโมเลกุลใหญ่และโครงสร้างซับซ้อน มีสถานะเป็นกรดอ่อนรสฝาด เป็นสารให้ความฝาดในพืช  พบได้ในพืชหลายชนิด แทนนิน มี 2 ชนิด คือ คอนเดนส์แทนนิน (condensed tannins) หรือเรียกอีกอย่างว่า โปรแอนโทรไซยานิน (proanthrocyanin)  พบได้ในส่วนเปลือกต้น และแก่นไม้เป็นส่วนใหญ่ และ สารไฮโดรไลซ์แทนนิน (hydrolysable tannins) คือแบบที่สามารถถูกแยกออกเป็นโมเลกุลเล็กๆ ได้  พบมากในส่วนใบ ฝัก และส่วนที่ปูดออกมาจากปกติ เมื่อต้นไม้ได้รับอันตราย (gall) แทนนิน มีคุณสมบัติตกตะกอนโปรตีน ทำให้หนังสัตว์ไม่เน่าเปื่อย จึงมีการใช้ในอุตสาหกรรมฟอกหนังด้วย แทนนินมีฤทธิ์ฝาดสมาน จึงใช้เป็นยารักษาโรคท้องเสียได้ แทนนินมีฤทธิ์ยับยั้งการเจริญของแบคทีเรียได้ ตัวอย่างแทนนินได้แก่ theogallin, gallic acid, ellagic acid
แทนนิน มาจากคำว่า “แทนนิ่ง”  "tanning" ซึ่งแปลว่ารักษาไว้และกันน้ำ แทนนิ่งคือการเปลี่ยนหนังสัตว์ที่ตายแล้วให้เป็นผลิตภัณฑ์หนังโดยการใช้สารสกัดจากพืช

**การใช้ประโยชน์**
#ฟอกหนัง 
#ย้อมผ้า 
#บำบัดน้ำเสีย
#ยับยั้งการเจริญเติบโตของจุลินทรีย์
#ป้องกันแมลง
#ปุ๋ย
#กาว
#ยารักษาโรค
#แก้ท้องเสีย
#สบู่

**ผลเสียต่อร่างกาย**
แทนนินมีฤทธิ์ในการยับยั้งการทำงานของเอนไซม์ในกระเพาะอาหาร หากกินเข้าไปมากจะทำให้รู้สึกท้องอืด หรือท้องผูก มีอาการเหมือนกับการดื่มน้ำชา

**ตัวอย่างพืช**
 องุ่น โดยเฉพาะอย่างยิ่งในเมล็ด และ เปลือก- ใบชา- ใบมันสำปะหลัง- ใบสบู่ดำ- กาแฟ- ข้าวโพด- ข้าวฟ่าง- ถั่ว- เปลือกเงาะ- เปลือกมังคุด- เปลือกทับทิม- กล้วย- ผลมะยม
*แครนเบอร์รี่
*ใบฝรั่ง
*ใบกระถิน
*สุพรรณิการ์

**การป้องกัน**
สามารถลดพิษได้โดยการทำให้สุกก่อนรับประทาน

**อ้างอิง**
 นิตยสารชีวจิต ฉบับวันที่ 16 พฤศจิกายน 2549
หมวดหมู่:โภชนาการ
หมวดหมู่:ผลิตภัณฑ์จากพืช
หมวดหมู่:พอลิเมอร์อินทรีย์
หมวดหมู่:แทนนิน
แม่แบบ:ตารางเวลารถไฟ/doc

== การใช้งาน**

**การเพิ่มตารางเวลาเดินรถในบทความสถานี**
การเขียนตารางเวลา ดังนี้ - ใส่แม่แบบของขบวนรถไฟที่ผ่านสถานีนั้น - ข้อมูลหมายเลขขบวนรถไม่ถูกต้อง จะมีคำเตือนขณะแสดงตัวอย่าง 
ตัวอย่าง

**การเพิ่มข้อมูลในแม่แบบขบวนรถไฟ**
เพิ่มข้อมูลรถไฟลงใน ขบวนรถไฟ โดยเพิ่มแถวโค้ดเรียงตามหมายเลขขบวน ดังนี้
**- ขบวนให้ใส่ตัวย่อประเภทขบวนรถต่อด้วยหมายเลขขบวนติดกัน- สีสายของสายขบวนโดยใช้  ย่อเป็น - ต้นทาง คือ สถานีต้นทางของขบวนรถ- ปลายทาง คือ สถานีปลายทางของขบวนรถ- เวลาออก คือ เวลาที่ขบวนรถออกจากสถานีต้นทาง- เวลาถึง คือ เวลาที่ขบวนรถถึงสถานีปลาย
ตัวอย่าง
ดพ8 = 

**ข้อมูลตารางเวลาเดินรถ**
กำหนดเวลาการเดินรถจากเว็บไซต์การรถไฟแห่งประเทศไทย-  ตารางเวลาเดินรถ - ขบวนรถโดยสาร จากระบบติดตามขบวนรถ GPS-  ตารางเวลาเดินรถ - กำหนดเวลาการเดินรถโดยสาร จากระบบติดตามขบวนรถ GPS-  ระบบติดตามขบวนรถ TTS-II

**หมวดหมู่ติดตาม**
 แม่แบบตารางเวลารถไฟที่ระบุหมายเลขขบวนรถไม่ถูกต้อง

**ดูเพิ่ม**
แม่แบบตารางเวลารถไฟทั้งหมด- แม่แบบ:ตารางเวลารถไฟ- แม่แบบ:ขบวนรถไฟ- แม่แบบ:ขบวนรถไฟ/row
พ่อขุนผาเมือง

พ่อขุนผาเมือง หรือ พญาผาเมือง เป็นเจ้าเมืองราด (มีราชทินนามตามยศเขมรว่า “กมรเตงอัญศรีอินทรปตินทราทิตย์”) ร่วมกับพ่อขุนบางกลางหาวเจ้าเมืองบางยาง ขับไล่ขอมที่ก่อการจลาจลวุ่นวายให้ออกไปจากเมืองสุโขทัย แต่พระองค์ไม่ทรงขึ้นครองราชย์เป็นเจ้าเมืองสุโขทัยต่อจากพระราชบิดา หากแต่ทรงมอบราชสมบัติ ราชทินนาม และพระแสงขรรค์ไชยศรีเครื่องแสดงสิทธิอำนาจให้แก่พ่อขุนบางกลางหาวแทน เหตุเพราะทรงมีความใกล้ชิดกับทางราชสำนักยโศธรปุระ และเจ้าเมืองยโศธรปุระเคยพระราชทานพระราชธิดาคือพระนางสุขรมหาเทวีเป็นพระชายา
พ่อขุนผาเมืองอาจมีน้องสาวคือนางเสือง เป็นพระมเหสีของพ่อขุนบางกลางหาว (ต่อมาเฉลิมพระนามเป็นพ่อขุนศรีอินทราทิตย์)

**พระราชประวัติ**
พ่อขุนผาเมืองเป็นพระราชโอรสของพ่อขุนศรีนาวนำถม ทรงอยู่ในสถานะรัชทายาทแห่งราชอาณาจักร และได้เสด็จไปครองอยู่เมืองราด ซึ่งเป็นเมืองอยู่ทางด้านตะวันออกของเชลียงในลุ่มแม่น้ำน่าน คนในชั้นหลังยังปรากฏเรียก "เมืองราดเก่าหั้น" สืบมาไม่นานก่อนการสร้างเขื่อนขนาดใหญ่ปิดกั้นลำแมเกกันในน้ำน่าน
นอกจากนั้นยังปรากฏหลักฐานใน นิทานโบราณคดี ของสมเด็จพระเจ้าบรมวงศ์เธอ กรมพระยาดำรงราชานุภาพ ที่ทรงสันนิษฐานว่าเหตุจะเกิดเมืองหล่มเก่า เห็นจะเป็นด้วยพวกราษฎรที่หลบหนีภัยอันตรายในอาณาจักรล้านช้าง มาตั้งซ่องมั่วสุมกันอยู่ก่อน แต่เป็นที่ดินดีมีน้ำบริบูรณ์เหมาะแก่การเพาะปลูก ทำเรือกทำสวนไร่นาและเลี้ยงโคกระบือ จึงมีพวกตามมาอยู่มากขึ้นโดยลำดับจนเป็นเมือง แต่เป็นเมืองมาครั้งสุโขทัย มีปรากฏในจารึกพ่อขุนรามคำแหงว่า เมืองลุ่ม ต่อมาภายหลังมาเรียกว่าเมือง หล่ม และยังเป็นอีกท่านที่กอบกู้แผ่นดินเอาไว้

**ในวัฒนธรรมสมัยนิยม**
มีนักแสดงผู้รับบท พ่อขุนผาเมือง ได้แก่- สิรคุปต์ เมทะนี จากละครเรื่อง นางเสือง (2535)- พงศกร เมตตาริกานนท์ จากภาพยนตร์เรื่อง พระร่วง มหาศึกสุโขทัย (2568)

**อ้างอิง**
หมวดหมู่:บุคคลที่เกิดในคริสต์ศตวรรษที่ 13
หมวดหมู่:ราชวงศ์นำถุม
สถานีพหลโยธิน

สถานีพหลโยธิน อาจหมายถึง- สถานีพหลโยธิน ของรถไฟฟ้ามหานคร สายเฉลิมรัชมงคล (สถานีเชื่อมต่อกับสถานีห้าแยกลาดพร้าว ของรถไฟฟ้าบีทีเอส)- สถานีพหลโยธิน 24 หรือ สถานีพหลโยธิน 59 ของรถไฟฟ้าบีทีเอส สายสุขุมวิท- สถานีรถไฟพหลโยธิน ของการรถไฟแห่งประเทศไทย (ปัจจุบันสถานีได้ถูกยกเลิกไปแล้ว)
หมวดหมู่:หน้าแก้ความกำกวมชื่อการขนส่ง
สถานีบางเขน

ชานชาลาสถานีรถไฟเดิม
สถานีบางเขน (Bang Khen Station; รหัสสถานี: RN04) เป็นสถานีรถไฟฟ้าในเส้นทางรถไฟฟ้าชานเมือง สายธานีรัถยายกระดับเหนือถนนกำแพงเพชร 6 ในพื้นที่แขวงลาดยาว เขตจตุจักร กรุงเทพมหานคร เปิดให้บริการเมื่อวันที่ 2 สิงหาคม พ.ศ. 2564

**ที่ตั้ง**
ถนนกำแพงเพชร 6 บริเวณหัวมุมแยกบางเขน (จุดตัดถนนงามวงศ์วาน ถนนกำแพงเพชร 6 และถนนวิภาวดี-รังสิต) ด้านทิศตะวันตกเฉียงเหนือ ตรงข้ามกับมหาวิทยาลัยเกษตรศาสตร์ วิทยาเขตบางเขน ในพื้นที่แขวงลาดยาว เขตจตุจักร กรุงเทพมหานคร
สถานีบางเขนนั้นไม่ได้อยู่ในพื้นที่เขตบางเขน แต่ที่ใช้ชื่อว่า บางเขน เป็นเพราะในอดีต เขตจตุจักรเคยเป็นส่วนหนึ่งของเขตบางเขน ทำให้ชื่อที่ใช้ในอดีตถูกนำมาใช้จนถึงปัจจุบัน และยังตั้งอยู่ติดกับสี่แยกบางเขน โดยในอดีตสถานีรถไฟบางเขนเป็นหนึ่งในสถานีที่มีอาคารที่ทำการแบบเก่าที่สวยงาม แต่ต่อมาได้ถูกรื้อถอนเนื่องจากมีการก่อสร้างตอม่อของโครงการโฮปเวลล์ ทำให้ต้องมีการรื้อสถานีเดิมลงและสร้างสถานีชั่วคราว พร้อมกับเปลี่ยนไปใช้ห่วงทางสะดวกแทนระบบอาณัติสัญญาณไฟสีอีกครั้ง

**แผนผังสถานี**

**รูปแบบของสถานี**
เป็นแบบชานชาลาด้านข้าง (side platform station) ขนาดมาตรฐานยาว 230 เมตร ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสาร และชานชาลา และออกแบบให้มีรางหลีกสำหรับรถไฟทางไกลที่ไม่จอดที่สถานี

**ทางเข้า-ออก**
ประกอบด้วยทางขึ้น-ลงปกติ ได้แก่- 1, 3 ถนนงามวงศ์วาน, เรือนจำกลางคลองเปรม- 2, 4 ซอยวิภาวดี-รังสิต 23, อาคารเบญจจินดา (ยูคอม) - 5, 6 ถนนวิภาวดี-รังสิต ขาออก (มุ่งหน้าท่าอากาศยานดอนเมือง)- 7, 8 มหาวิทยาลัยเกษตรศาสตร์ วิทยาเขตบางเขน (ประตูวิภาวดี-รังสิต)

**เวลาให้บริการ**

**สถานที่สำคัญใกล้เคียง**
 มหาวิทยาลัยเกษตรศาสตร์- โรงพยาบาลวิภาวดี
**วี-พลาซา- การไฟฟ้าส่วนภูมิภาค สำนักงานใหญ่- เรือนจำกลางคลองเปรม
** ฑัณฑสถานบำบัดพิเศษกลาง
** ฑัณฑสถานหญิงกลาง
** ฑัณฑสถานโรงพยาบาลราชทัณฑ์
** เรือนจำพิเศษกรุงเทพมหานคร
** โกลเด้นพาเลซ สาขาเรือนจำกลางคลองเปรม- อาคารเบญจจินดา- พิพิธภัณฑ์ศิลปะไทยร่วมสมัย- โรงเรียนอนุบาลวณลักษณ์- วัดเทวสุนทร (สุนทริการาม)- สำนักงานปรมาณูเพื่อสันติ

**การเชื่อมต่อระบบรถไฟฟ้าในอนาคต**
ในอนาคต สถานีบางเขนแห่งนี้จะเชื่อมต่อกับสถานีบางเขนอีกแห่งหนึ่งของ รถไฟฟ้ามหานคร สายสีน้ำตาล ที่จะตั้งอยู่ใกล้ ๆ กัน โครงการดังกล่าวจะช่วยให้ผู้โดยสารสามารถเดินทางจากสายสีแดง ข้ามไปยังพื้นที่กรุงเทพมหานครตอนกลางค่อนเหนือตามแนวถนนงามวงศ์วานและถนนประเสริฐมนูกิจได้อย่างรวดเร็ว
บางเขน
หมวดหมู่:สิ่งก่อสร้างตั้งแต่ พ.ศ. 2564
บางเขน
ผงฟู

ผงฟู
ผงฟู (baking powder) (NaHCO3) เป็นสารเคมีแห้งช่วยทำให้ขึ้นฟู ใช้ในการอบและดับกลิ่น มีหลายรูปแบบ โดยทั่วไปมีฤทธิ์เป็นด่างเรียกว่า โซเดียมไบคาร์บอเนต (เบกกิ้งโซดา) และในรูปของกรดจะเป็นผลึกเกลือ เกลือที่ใช้ในอุณหภูมิต่ำ ได้แก่ ครีมออฟทาร์ทาร์ แคลเซียมฟอสเฟตและซิเตรต ส่วนเกลือที่ใช้ในอุณหภูมิสูงมักเป็นเกลือของอะลูมิเนียม เช่น แคลเซียมอะลูมิเนียมฟอสเฟตโดยส่วนใหญ่ ผงฟูในปัจจุบันเรียกว่า double acting ซึ่งเป็นการรวมระหว่างเกลือ ซึ่งตัวหนึ่งสามารถทำปฏิกิริยาได้ที่อุณหภูมิห้อง และอีกตัวหนึ่งสามารถทำปฏิกิริยาได้ที่อุณหภูมิสูงกว่า ผงฟูที่สามารถใช้ได้เฉพาะอุณหภูมิต่ำเรียกว่า single acting มีลักษณะเป็นผงสีขาว มี 2 ชนิดคือ
# ผงฟู (baking Powder) ประกอบด้วยโซเดียมไบคาร์บอเนต (sodium bicarbonate) และสารที่มีฤทธิ์เป็นกรด เช่น ครีมทาร์ทาร์ (cream of tartar, เป็นผลึกผงสีขาวทำมาจากกรดในผลองุ่น), ไดโซเดียมไพโรฟอสเฟต (disodium pyrophosphate) และส่วนที่เป็นแป้งข้าวโพดเพื่อป้องกันไม่ให้สารทั้งสองสัมผัสกันโดยตรง เมื่อผงฟูโดนน้ำจะทำให้เกิดปฏิกิริยาเคมี เกิดเป็นก๊าซคาร์บอนไดออกไซด์ ทำให้ขนมฟู ซึ่งเป็นแบบกำลังหนึ่ง ส่วนแบบกำลังสองจะมีกรด 2 ตัว และจะมีก๊าซเกิดขึ้น 2 ช่วง ในช่วงการผสมและการอบ (ผงฟูมี 2 ชนิด คือผงฟูกำลัง 1 กับผงฟูกำลัง 2)
# เบคกิ้งโซดา (baking soda) มีชื่อทางเคมีว่าโซเดียมไบคาร์บอเนต (sodium bicarbonate) จะสลายตัวเมื่อได้รับความร้อน มีผลเสียคือจะมีสารตกค้างซึ่งถ้าใช้เกินจะทำให้เกิดรสเฝื่อน เพื่อทำให้สารตกค้างหมดไปสามารถปรับได้โดยการเติมกรดอาหารลงไป เช่น นมเปรี้ยว

**การใช้งาน**
ผงฟูสามารถพบในขนมปังจำพวกแพนเค้ก วาฟเฟิลและมัฟฟิน โดยทั่วไปผงฟู 1 ช้อนชาสามารถทำให้ส่วนขึ้นฟูโดยใช้แป้ง 1 ถ้วยตวง ของเหลว 1 ถ้วยตวงและไข่ไก่ 1 ฟอง อย่างไรก็ตามถ้าส่วนผสมมีฤทธิ์เป็นกรดแล้ว การเติมผงฟูมากเกินไปจะดูเป็นการฟุ่มเฟือยและทำให้เสียรสชาติได้ ส่วนผสมที่มีฤทธิ์เป็นกรดสูงได้แก่ buttermilk น้ำมะนาว โยเกิร์ตหรือน้ำผึ้ง ควรใส่ผงฟูเพียงเล็กน้อยเท่านั้น
ผงฟูและเบคกิ้งโซดาล้วนแต่เป็นสารที่ช่วยให้ขนมขึ้นฟู แต่ส่วนมากจะใช้ในโอกาสแตกต่างกัน เบคกิ้งโซดามักจะใช้ในขนมที่มีโกโก้หรือกาแฟเป็นส่วนผสม เพราะว่าโกโก้และกาแฟมีค่าเป็นกรด ซึ่งเบคกิ้งโซดาก็มีค่าเป็นด่างจึงทำให้เข้ากันได้ดี อย่างไรก็ตามเบคกิ้งโซดาจะมีจุดเสียตรงที่ว่าถ้าใช้มากเกินไปจะทำให้ขนมมีรสเฝื่อน แต่ก็จะมีการแก้ไขได้โดยการผสมกรดลงไปในสูตรขนม เช่น โยเกิร์ตหรือนมเปรี้ยว ผงฟูมักจะใช้ในการทำขนมเป็นส่วนใหญ่ เพราะผงฟูจะช่วนให้ขนมขึ้นฟู แต่ในอัตราที่พอควร ไม่มากเท่าโซดา ส่วนเรื่องการใช้แทนกัน ผงฟูใช้แทนเบคกิ้งโซดาได้ แต่เบคกิ้งโซดาใช้แทนผงฟูไม่ได้

**ชนิดของผงฟู (Baking Powder)**
# ผงฟูกำลังหนึ่ง (Single Acting หรือ Fast Action) ผงฟูจะผลิตก๊าซคาร์บอนไดออกไซด์ออกมาทันทีอย่างรวดเร็ว ขณะที่ผสมกันและระหว่างที่รอเข้าอบ ดังนั้นต้องทำการผสมและอบอย่างรวดเร็ว ถ้าไม่อบทันที ขนมจะขึ้นฟูไม่ดีเท่าที่ควร
# ผงฟูกำลังสอง (Double Action) เป็นผงฟูที่ผลิตก๊าซคาร์บอนไดออกไซด์สองขั้นคือ ในขั้นตอนการผสมส่วนหนึ่งและในขณะอบอีกส่วนหนึ่ง ปัจจุบันนิยมใช้ผงฟูชนิดนี้เพราะไม่ต้องเร่งรีบในการทำ ในการผสม และในการอบ

**อ้างอิง**
 publisher=howstuffworks.com 
หมวดหมู่:ขนมปัง
หมวดหมู่:สารทำให้ขึ้นฟู
เพลงชาติสหภาพโซเวียต

"เพลงชาติสหภาพโซเวียต" เป็นเพลงชาติอย่างเป็นทางการของสหภาพสาธารณรัฐสังคมนิยมโซเวียตประกาศใช้อย่างเป็นทางการในวันที่ 15 มีนาคม 1944 ในระหว่างสงครามโลกครั้งที่สอง
หลังการปฏิวัติสังคมนิยมในรัสเซียโดยพวกบอลเชวิคเมื่อเดือนตุลาคม ค.ศ. 1917 (พ.ศ. 2460) ในปีต่อมา ได้มีการใช้เพลง L'Internationale (หรือในภาษาอังกฤษ The Internationale) ซึ่งเพลงประจำของการปฏิวัติสังคมนิยมสากลเป็นเพลงชาติรัสเซีย เนื้อร้องฉบับภาษารัสเซียเป็นผลงานแปลของ อาร์คาดี้ ยาคอฟเลวิช ก็อตส์ เมื่อปี ค.ศ. 1902 (พ.ศ. 2445) เพลงนี้ได้ใช้เป็นเพลงชาติสหภาพโซเวียตที่ก่อตั้งในปี ค.ศ. 1922 (พ.ศ. 2465) และใช้ต่อมาจนถึงปี ค.ศ. 1944 (พ.ศ. 2487) จากนั้นมีการใช้เพลงชาติใหม่ ที่ประพันธ์ทำนองโดย อเล็กซานเดอร์ อเล็กซานดรอฟ และประพันธ์เนื้อร้องโดย เซอร์เกย์ มิคาลกอฟ และ จี.แอล. เรจิสตาน
ก่อนที่เพลงนี้จะได้ใช้เป็นเพลงชาติสหภาพโซเวียต ทำนองของเพลงนี้เคยถูกใช้ในงานหลายชิ้นของอเล็กซานดรอฟ ครั้งแรกได้ใช้เป็นเพลงประจำพรรคบอลเชวิคใน ค.ศ. 1938 (พ.ศ. 2481) และเมื่อ องค์การคอมมิวนิสต์สากล หรือโคมินเทิร์นสลายตัวไปในปี ค.ศ. 1943 (พ.ศ. 2486) ผู้นำประเทศมองว่าเพลงชาติใหม่ของสหภาพโซเวียต สมควรเข้ามาแทนที่เพลง L'Internationale ซึ่งตามประวัติแล้วเกี่ยวข้องกับขบวนการคอมมิวนิสต์สากลมากกว่า โจเซฟ สตาลิน ผู้นำประเทศในยุคนั้นจึงตัดสินใจเลือกเอาทำนองที่อเล็กซานดรอฟประพันธ์ มาใช้เป็นทำนองเพลงชาติฉบับใหม่ ส่วนคำร้องที่ร่วมประพันธ์โดย มิคาลกอฟ และ แอล. เรจิสตาน ได้แต่งเสร็จสมบูรณ์ในปี ค.ศ. 1943 (พ.ศ. 2486) สตาลินได้ให้การรับรองเป็นเนื้อร้องเพลงชาติในปีถัดมา โดยมีข้อมูลว่าสตาลินได้ปรับเปลี่ยนบางส่วนของเนื้อร้องเองด้วย เพลงนี้มีเนื้อหากล่าวถึงแนวคิดของเลนิน และสัมพันธภาพที่แบ่งแยกไม่ได้ของรัฐที่เข้าร่วมในสหภาพโซเวียต
หลังการตายของสตาลินในปี ค.ศ. 1953 (พ.ศ. 2496) ทางการได้ยกเลิกเนื้อร้องฉบับที่ 2 เพื่อกำจัดอิทธิพลสตาลิน เพลงชาติโซเวียตจึงไม่มีเนื้อร้องอยู่ระยะหนึ่ง มิคาลกอฟได้เขียนเนื้อเพลงชาติฉบับใหม่เสร็จในปี ค.ศ. 1970 (พ.ศ. 2513) แต่ได้เสนอต่อทางการในปี ค.ศ. 1977 (พ.ศ. 2520) และได้รับการอนุมัติวันที่ 1 กันยายน ปีเดียวกัน โดยเนื้อร้องฉบับนี้ไม่มีส่วนใดที่เอ่ยถึงสตาลินเลย เพลงชาติสหภาพโซเวียตยุดนี้ได้ใช้มาจนถึงการล่มสลายของสหภาพโซเวียต และการแยกตัวจากสหภาพเดิมออกเป็น 15 ประเทศในปี ค.ศ. 1991 (พ.ศ. 2534)
ปัจจุบัน ทำนองเพลงชาติสหภาพโซเวียต ถูกเลือกมาเป็นทำนองเพลงชาติรัสเซีย โดยที่มิคาลกอฟได้เป็นผู้ประพันธ์เนื้อร้องเพลงชาติรัสเซียใหม่อีกครั้งหนึ่ง

**เนื้อร้อง**

**ฉบับ พ.ศ. 2487 (สมัยสตาลิน)**

**ฉบับ พ.ศ. 2520 (ฉบับแก้ไข)**

**สื่อ**

**ดูเพิ่ม**
 "แองเตอร์นาซิอองนาล"- ปาทริโอติเชสกายา เปสนยา ("เพลงของผู้รักชาติ")- "เพลงสรรเสริญสหพันธรัฐรัสเซีย" (เพลงชาติรัสเซียในปัจจุบัน)- "โบเช ซาร์ยาครานี!" ("พระเจ้าทรงคุ้มครองซาร์!")- "กรอมโพเบดี ราซดาวายเซีย!" ("ขอสายฟ้าแห่งชัยชนะจงฟาดลงมา!")- แองเตอร์นาซิอองนาลในภาษารัสเซีย- มาร์แซแยซของกรรมกร – ลามาร์แซแยซในฉบับภาษารัสเซีย- เพลงชาติของสหภาพโซเวียตและสาธารณรัฐสหภาพ

**หมายเหตุ**

**อ้างอิง**

**แหล่งข้อมูลอื่น**
 แหล่งรวบรวมข้อมูลและไฟล์เสียง-  เว็บไซต์พิพิธภัณฑ์เพลงชาติรัสเซีย (Russian Anthems museum)-  www.sovmusic.ru-  ประวัติผู้ประพันธ์เพลงชาติรัสเซีย (ภาษารัสเซีย)  (ภาษาอังกฤษ)
 วีดิทัศน์
สหภาพโซเวียต

สหภาพโซเวียต
หมวดหมู่:เพลงภาษารัสเซีย
หมวดหมู่:สัญลักษณ์ของประเทศรัสเซีย
หมวดหมู่:เพลงโซเวียต
วันชัย สิงห์ชัชวาลย์

วันชัย สิงห์ชัชวาลย์ สถิติการชก 3 ครั้ง ชนะ 2 แพ้ 1

**เกียรติประวัติ**
 แชมป์ประเทศไทยรุ่นไลท์ฟลายเวท (2525 – 2526)
** ชิง, 30 พฤษภาคม 2525 ชนะคะแนน ศรีธัญญา ศิษย์เสน่ห์
** ป้องกันครั้งที่ 1, 3 มีนาคม 2526 ชนะคะแนน เจ้านายน้อย ชมชะตา

**อ้างอิง== -   สถิติการชก boxrec.comfix-attempted=yes 
หมวดหมู่ :นักมวยสากลชาวไทยรุ่นไลท์ฟลายเวท
ทองเทพ เพชรศรีราชา

ทองเทพ เพชรศรีราชา สถิติการชก 19 ครั้ง ชนะ 11 แพ้ 8

**เกียรติประวัติ**
 แชมป์ประเทศไทยรุ่นไลท์ฟลายเวท (2526 – 2527)
** ชิง, 14 พฤศจิกายน 2526 ชนะคะแนน เจ้านายน้อย ชมชะตา
** ป้องกันครั้งที่ 1, 26 มีนาคม 2527 ชนะคะแนน นาคราช เกียรติสนธยา
** เสียแชมป์, 29 พฤศจิกายน 2527 แพ้คะแนน ไชยา สิงห์ชัชวาลย์

**อ้างอิง**
  สถิติการชก boxrec.comfix-attempted=yes  
หมวดหมู่ :นักมวยสากลชาวไทยรุ่นไลท์ฟลายเวท
ปลากระแห

ปลากระแห เป็นปลาน้ำจืดชนิดหนึ่ง มีชื่อวิทยาศาสตร์ว่า Barbonymus schwanenfeldii อยู่ในวงศ์ปลาตะเพียน (Cyprinidae) รูปร่างคล้ายปลาตะเพียนทอง (B. altus) ที่อยู่สกุลเดียวกัน แต่มีรูปร่างป้อมสั้นกว่า ลำตัวแบนข้าง ส่วนหลังยกสูง หัวค่อนข้างเล็ก ตาโต มีหนวด 2 คู่ที่ริมฝีปาก ปากเล็กอยู่สุดของจะงอยปาก เกล็ดเล็กมีสีเงินวาวเหลือบเหลืองทอง ครีบหลังสีส้มมีแต้มสีดำชัดที่ด้านบนสุด ครีบอื่น ๆ มีสีส้มสดยกเว้นขอบบนของครีบอกและขอบล่างของครีบหางที่มีแถบสีดำยาว มีขนาดประมาณ 15–30 เซนติเมตร
พบอาศัยอยู่เป็นฝูงในแม่น้ำและหนองบึงทุกภาคของประเทศไทย หรือตามหน้าวัดที่อยู่ติดริมแม่น้ำต่าง ๆ โดยมักจะอาศัยอยู่รวมกับปลาตะเพียน (B. gonionotus), ปลาตะเพียนทอง, ปลาแก้มช้ำ (Puntius orphoides) หรือปลาในตระกูลปลาตะเพียนชนิดอื่นด้วยกันเสมอ 
ปลากระแหนิยมบริโภคโดยการปรุงสด รมควัน ตากแห้ง ทำปลาร้า ปลาส้ม นอกจากนี้ยังนิยมเลี้ยงเป็นปลาสวยงามด้วย ชื่อเรียกอื่น ๆ ตามท้องถิ่น เช่น "กระแหทอง" หรือ "ตะเพียนหางแดง", ในภาษาใต้เรียก "ลำปำ", ในภาษาอีสานเรียก "เลียนไฟ", ภาษาเหนือเรียก "ปก" เป็นต้น

**อ้างอิง**

**แหล่งข้อมูลอื่น**
กระแห
กระแห
กระแห
กระแห
หมวดหมู่:สัตว์น้ำประจำจังหวัดของไทย
แม่แบบ:เหตุการณ์ปัจจุบัน/2549 ธันวาคม 7

*ป.ป.ช. มีมติว่า ขรก.กรมสรรพากร 5 คน ผิดวินัยร้ายแรงและผิดอาญา กรณีไม่เก็บภาษีนายบรรณพจน์ ดามาพงศ์ พี่ชายบุญธรรมคุณหญิงพจมาน ชินวัตร กรณีที่ได้รับโอนหุ้นบริษัท ชินวัตร คอมพิวเตอร์ แอนด์ คอมมิวนิเคชั่นส์ จำกัด (ปัจจุบันคือ ชิน คอร์ปอเรชั่น) มูลค่า 738 ล้านบาท จากคนรับใช้ตระกูลชินวัตร  (มติชน)- คิม ยุง ชิว นักกีฬาขี่ม้าทีมชาติเกาหลีใต้ ประสบอุบัติเหตุระหว่างการแข่งขันประเภทบุคคลข้ามเครื่องกีดขวาง ตกจากหลังม้าและถูกม้ากระแทกบริเวณศีรษะ เสียชีวิตในเวลาต่อมา เป็นนักกีฬาคนแรกที่เสียชีวิตในการแข่งขัน  (ผู้จัดการ)
}
แม่แบบ:เหตุการณ์ปัจจุบัน/2549 ธันวาคม 6

* ฟุตบอลทีมชาติไทย ผ่านเข้ารอบ หลังจากชนะ คูเวต 1:0 ในนัดนี้ได้สวมชุดแข่งสีเหลืองลงสนาม พร้อมน้อมเกล้าฯ ถวายชัยชนะแด่ในหลวง เข้ารอบไปพบกับทีมชาติเจ้าภาพกาตาร์
}
Miro

Miro ชื่อเดิมคือ Democracy Player และ DTV เป็นแอปพลิเคชันในลักษณะโทรทัศน์อินเทอร์เน็ต พัฒนาโดยมูลนิธิวัฒนธรรมแบบมีส่วนร่วม (Participatory Culture Foundation - PCF) มันสามารถดาวน์โหลดวีดิทัศน์โดยอัตโนมัติจาก "ช่อง" ที่ใช้เทคโนโลยี RSS พร้อมทั้งจัดการและเล่นวีดิทัศน์เหล่านั้น ตัวโปรแกรมพัฒนาขึ้นบน XULRunner และเป็นซอฟต์แวร์เสรี
Democracy Player ทำงานได้บน Windows, OS X, และ GNU/Linux
โดยตัวมันได้รวมเอาความสามารถของ RSS aggregator, BitTorrent client และโปรแกรมเล่นสื่อ VLC (หรือ Xine สำหรับ GNU/Linux) Democracy Player เป็นส่วนหนึ่งของ Democracy TV Platform ซึ่งรวม Broadcast Machine และ Video Bomb อยู่ด้วย

**ดูเพิ่ม**
 KatchTV โปรแกรมลักษณะเดียวกัน บน KDE

**แหล่งข้อมูลอื่น**
  getmiro.com เว็บอย่างเป็นทางการของ Miro-  Participatory Culture Foundation date=2008-02-24  มูลนิธิวัฒนธรรมแบบมีส่วนร่วม องค์กรที่สนับสนุนการพัฒนาโปรแกรม
หมวดหมู่:ซอฟต์แวร์
สถานีรถไฟพหลโยธิน

สถานีรถไฟพหลโยธิน หรือ ที่ทำการรับส่งสินค้าพหลโยธิน หรือ ย่านพหลโยธิน เคยเป็นศูนย์ขนถ่ายสินค้าหลักและย่านสถานีรถไฟที่ใหญ่ที่สุดในประเทศไทย ที่ตั้งเดิมอยู่ที่ถนนกำแพงเพชร 2 แขวงจตุจักร เขตจตุจักร กรุงเทพมหานคร ฝั่งตรงข้ามสถานีขนส่งผู้โดยสารกรุงเทพ (จตุจักร) (หรือที่เรียกกันติดปากว่า หมอชิต 2) อยู่ในบริเวณเดียวกับที่ทำการรับส่งสินค้าพหลโยธิน เคยเป็นย่านสับเปลี่ยนขนาดใหญ่ซึ่งมีจำนวนรางมากกว่า 50 ราง รวมความยาว (ตามแนวเส้นทาง) ถึง 4 กม.

**ประวัติ**

**การเปิดใช้งาน**
สถานีรถไฟพหลโยธิน เป็นสถานีที่สร้างและเปิดใช้งานเป็นลำดับล่าสุด เริ่มก่อสร้างในปลายปี พ.ศ. 2543 การก่อสร้างแล้วเสร็จและเปิดใช้งานอย่างเป็นทางการเมื่อวันที่ 20 ธันวาคม พ.ศ. 2544  สถานีนี้สร้างขึ้น เพื่อเพิ่มประสิทธิภาพ ในการให้บริการขนส่งสินค้าและผู้โดยสาร การให้บริการเดินขบวนรถไฟไปสู่ภูมิภาค และเป็นการตอบสนองความต้องการด้านการขนส่งภายในประเทศ ตามนโยบายของกระทรวงคมนาคม ในการที่จะจัดระบบการขนส่งในช่วงเทศกาลให้เกิดความสะดวกต่อประชาชน สามารถเลือกเดินทางได้ทั้งทางรถไฟ และรถโดยสารประจำทาง กับเพื่อใช้เป็นสถานีเชื่อมต่อ และรองรับการเกิดขึ้นของโครงการรถไฟฟ้าของการรถไฟฟ้าขนส่งมวลชนแห่งประเทศไทย ซึ่งมีสถานีปลายทางที่สถานีบางซื่อ
ในระยะแรกการรถไฟฯ ได้จัดให้มีขบวนรถออก-เข้าที่สถานีพหลโยธินแห่งนี้เฉพาะในช่วงเทศกาลวันหยุดหลายวัน เพื่อให้ผู้โดยสารที่ไม่สามารถขึ้นรถโดยสารประจำทางมาขึ้นรถไฟ  โดยไม่ต้องขึ้นรถเมล์ ในปลายปี พ.ศ. 2545 การรถไฟฯ มีนโยบายที่จะปรับปรุงงานด้านบริการ  เพื่อให้ผู้โดยสารได้รับความสะดวก รวดเร็ว ในการเดินทาง และช่วยแก้ปัญหาการจราจรติดขัดในเขตกรุงเทพมหานคร กับปัญหารถแน่นย่านสถานีรถไฟกรุงเทพ (ช่วงแยกยมราช-อุภัยเจษฎอุทิศ) จึงจัดเที่ยวรถประจำที่สถานีพหลโยธินจำนวน 6 ขบวน คือ ขบวนรถธรรมดาที่ 201/202 (พหลโยธิน-พิษณุโลก-พหลโยธิน), ขบวนรถธรรมดาที่ 211/212 (พหลโยธิน-ตะพานหิน-พหลโยธิน) และขบวนรถเร็วที่ 115/116 (พหลโยธิน-พิษณุโลก-พหลโยธิน) และประกาศเปิดใช้เป็นทางการถาวร ตามคำสั่งฝ่ายการเดินรถที่ พ.2/ดร.3/121 ลงวันที่ 8 กรกฎาคม พ.ศ. 2547 แต่ยังไม่กำหนดอัตรากำลัง และชั้นสถานีอย่างเป็นทางการ

**การยกเลิกขบวนรถโดยสาร**
วันที่ 1 กรกฎาคม พ.ศ. 2549 การรถไฟแห่งประเทศไทยได้ประกาศยกเลิกเที่ยวรถประจำทั้งหมดจากสถานีรถไฟพหลโยธิน ส่งผลให้ขบวนรถรวมทั้งหมด 6 ขบวน เปลี่ยนต้นทาง/ปลายทาง ไปที่สถานีรถไฟกรุงเทพ

**การยกเลิกสถานีรถไฟ**
สถานีรถไฟพหลโยธิน ถูกประกาศยกเลิกการใช้งานอย่างเป็นทางการตั้งแต่วันที่ 27 ธันวาคม พ.ศ. 2556 เป็นต้นไป รวมถึงยกเลิกอักษรย่อ ชื่อภาษาไทย ภาษาอังกฤษ และรหัสสถานีจากสารบบของการรถไฟฯ เนื่องจากกีดขวางโครงการก่อสร้างรถไฟฟ้าชานเมืองสายสีแดงเข้ม ช่วงบางซื่อ - รังสิต ซึ่งสถานีแห่งนี้อยู่สังกัดงานย่านบางซื่อ กองจัดการเดินรถเขต 1 ศูนย์กรุงเทพปริมณฑล และภาคตะวันออก จุดศูนย์กลางสถานีตั้งอยู่ที่ กม. 8+902.86 

**แหล่งข้อมูลอื่น**
  แวะทักทายสถานีพหลโยธิน ก่อนที่ความเงียบเหงาจะมาเยือน-  การรถไฟแห่งประเทศไทย date=2006-10-10 
พ
พหลโยธิน
หมวดหมู่:สิ้นสุดในปี พ.ศ. 2556
พหลโยธิน
หมวดหมู่:พระยาพหลพลพยุหเสนา (พจน์ พหลโยธิน)
วงศ์ปลาปักเป้าฟันสี่ซี่

วงศ์ปลาปักเป้าฟันสี่ซี่ (Puffers, Toadfishes, Blowfishes, Globefishes, Swellfishes) เป็นวงศ์ปลาปักเป้าจำพวกหนึ่ง มีรูปร่างเฉพาะตัวคือ กลมป้อม ส่วนโคนหางเล็ก ครีบหลังและครีบก้นเล็กสั้นอยู่ค่อนไปทางท้าย ครีบอกใหญ่กลมมน ครีบหางใหญ่ปลายมน ว่ายน้ำโดยใช้ครีบอกโบกพร้อมกับครีบหลังและครีบก้น เวลาตกใจสามารถพองตัวได้โดยสูบน้ำหรือลมเข้าในช่องท้อง ช่องเหงือกเล็ก หัวโต จะงอยปากยื่น มีฟันลักษณะคล้ายปากนกแก้ว 4 ซี่ ตาโตอยู่ค่อนไปทางด้านบนของหัว รูจมูกเป็นติ่งสั้น ๆ ผิวขรุขระ มีเกล็ดเป็นหนามเล็ก ๆ อยู่บริเวณด้านท้อง ผิวลำตัวส่วนอื่นเรียบ ใช้ชื่อวงศ์ว่า Tetraodontidae (/เท-ทรา-โอ-ดอน-ทิ-ดี้/)
พบมากในทะเลเขตร้อนรอบโลกและบริเวณปากแม่น้ำ ชนิดที่พบในน้ำจืดมีน้อย สำหรับในประเทศไทย พบทั้งสิ้น 32 ชนิดทั้งในทะเล, น้ำกร่อยและน้ำจืด (ดูในเนื้อหาข้างล่าง) 
กินอาหารจำพวกสัตว์น้ำมีเปลือกเป็นอาหารหลัก เนื่องจากมีฟันสำหรับกัดแทะเปลือกแข็งที่เป็นแคลเซี่ยมได้เป็นอย่างดี  และปลาด้วย รวมทั้งสามารถกัดแทะครีบปลาชนิดอื่นได้ด้วย  ในบางชนิดมีพฤติกรรมชอบซุกตัวใต้พื้นทรายเพื่อรอดักเหยื่อ นอกจากแล้วยังสามารถพ่นน้ำจากปากเพื่อเป่าพื้นทรายหาอาหารที่ซ่อนตัวอยู่ได้อีกด้วย 
เป็นปลาที่มีพิษร้ายแรง เมื่อกินเข้าไปอาจถึงตายได้ โดยจากการศึกษาปลาปักเป้าในวงศ์นี้ที่พบในประเทศไทย พบเป็นปลาปักเป้าน้ำจืดที่มีการสะสมพิษในตัวจะมีอยู่จำนวน 8 ชนิด มากกว่าปลาปักเป้าน้ำกร่อยมีพิษ ซึ่งมีอยู่แค่ 4 ชนิด และลักษณะพิษของปลาปักเป้าน้ำจืดจะมีการสะสมพิษในอวัยวะทุกส่วน และพิษจะมีมากเป็นพิเศษในช่วงฤดูวางไข่ ราวเดือนพฤษภาคม-มิถุนายน โดยพิษเกิดเนื่องจากแพลงก์ตอน หรือแบคทีเรียที่ทำให้เกิดพิษหลังจากปลาปักเป้ากินเข้าไป เมื่อมีผู้จับไปกินก็เป็นอันตรายถึงแก่ชีวิตได้

**ชนิดที่พบในไทย**
ทะเลและน้ำกร่อย
#Amblyrhynchotes honckenii
#Amblyrhynchotes hypselogenion
#ปลาปักเป้าหางไหม้ (Arothron immaculatus)
#ปลาปักเป้าหน้าหมา (Arothron nigropunctatus)
#ปลาปักเป้ายักษ์ (Arothron stellatus)
#Arothron reticularis
# ปลาปักเป้าทอง (Auriglobus modestus)
#Canthigaster margaritata
#Canthigaster rivulata
# ปลาปักเป้าสมพงษ์ (Carinotetraodon lorteti)
# ปลาปักเป้าตุ๊กแก (Chelonodon patoca)
# ปลาปักเป้าทอง (Chonerhinos naritus) 
#ปลาปักเป้าหลังเรียบ (Lagocephalus inermis)
#ปลาปักเป้าแถบเงินหลังหนาม (Lagocephalus lunaris)
#ปลาปักเป้าหลังดำ (Lagocephalus sceleratus)
#Lagocephalus spadiceus
#ปลาปักเป้าลายพาดกลอน (Takifugu oblongus)
#Takifugu vermicularis 
# ปลาปักเป้าซีลอน (Tetraodon biocellatus)
# ปลาปักเป้าเขียว (Tetraodon fluviatilis)
# ปลาปักเป้าจุดดำ (Tetraodon nigroviridris)
น้ำจืด
# ปลาปักเป้าทองแม่น้ำโขง (Auriglobus nefastus)
# ปลาปักเป้าหางวงเดือน (Leiodon cutcutia)
# ปลาปักเป้าจุดส้ม (Pao abei)
# ปลาปักเป้าขน (Pao baileyi)
# ปลาปักเป้าบึง (Pao brevirostris)
# ปลาปักเป้าปากขวด (Pao cambodgensis)
# ปลาปักเป้าดำ (Pao cochinchinensis) 
# ปลาปักเป้าท้องตาข่าย (Pao palembangensis)
# ปลาปักเป้าควาย (Pao suvatti)

**อ้างอิง**

**แหล่งข้อมูลอื่น**

หมวดหมู่:ปลาที่พบในประเทศไทย
หมวดหมู่:ปลาน้ำจืด
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาเศรษฐกิจ
ปลาปักเป้าดำ

ปลาปักเป้าดำ ปลาปักเป้าน้ำจืดชนิดหนึ่ง มีชื่อวิทยาศาสตร์ว่า Pao cochinchinensis อยู่ในวงศ์ปลาปักเป้าฟันสี่ซี่ (Tetraodontidae) มีขนาดโตเต็มที่ประมาณ 8 เซนติเมตร พบใหญ่สุด 13 เซนติเมตร รูปร่างกลมป้อม หัวท้ายเรียว ปากเล็ก ตาโต ด้านหลังและด้านท้องมีผิวสากเป็นหนามเล็กละเอียด ด้านท้องนิ่มขยายตัวได้มาก ครีบหลังเล็กเช่นเดียวกับครีบก้น ลำตัวสีเขียวอมเทาคล้ำหรือสีน้ำตาลเข้ม มีดวงหรือลายสีดำประทั่วตัว บางตัวอาจมีสีจางที่ด้านท้อง ตาแดง ครีบสีจาง
อาศัยอยู่ในแหล่งน้ำนิ่งและแม่น้ำขนาดใหญ่ กินหอย, กุ้ง, ปู และปลาตัวเล็ก ๆ โดยใช้ปากขบกัดได้ดี จัดเป็นปลาปักเป้าน้ำจืดที่พบได้บ่อยที่สุดในประเทศไทย เป็นปลาที่ว่ายน้ำค่อนข้างช้าโดยใช้ครีบหลังและครีบก้นโบกไปมา อาศัยในบริเวณที่มีพืชน้ำขึ้นหนาแน่น บางครั้งพบว่าตอดกัดคนที่ลงเล่นน้ำในบริเวณที่หลบซ่อนอยู่ด้วย บริโภคโดยการนำมาทำเป็นปลาร้า, ปลาเค็ม  แม้ว่าจะมีพิษในตัวก็ตาม แต่ในบางพื้นที่เช่นที่เขื่อนอุบลรัตน์ จังหวัดขอนแก่น ก็ยังมีการบริโภคอยู่ โดยต้องถลกหนังและเครื่องในออกอย่างระมัดระวัง
ในหลายแหล่งโดยเฉพาะจากแหล่งน้ำนิ่งมักพบการเกิดพิษ (เตโตรโดท็อกซิน) ของปลาชนิดนี้ ตั้งแต่เบื่อเมาจนถึงแก่ความตาย ยิ่งในฤดูผสมพันธุ์จะมีกลไกการเกิดพิษจากอาหารและเชื้อจุลินทรีย์ที่ปลากินเข้าไปรุนแรงยิ่งขึ้น
นิยมเลี้ยงเป็นปลาสวยงามด้วย
อนึ่ง ปลาปักเป้าดำในบางข้อมูล จะใช้ชื่อวิทยาศาสตร์ว่า Tetraodon leiurus ซึ่งปลาปักเป้าชนิดนี้จากการศึกษาเพิ่มเติม พบว่ามีการกระจายพันธุ์อยู่บนเกาะชวา ในประเทศอินโดนีเซีย และเป็นคนปลาคนละชนิดกัน 

**อ้างอิง**

**แหล่งข้อมูลอื่น**
  รูปและข้อมูลปลาปักเป้าดำfix-attempted=yes 
ปักเป้าดำ
ปักเป้าดำ
หมวดหมู่:วงศ์ปลาปักเป้าฟันสี่ซี่
ปักเป้าดำ
ปักเป้าดำ
ปักเป้าดำ
ฟุตบอลทีมชาติกาตาร์

ฟุตบอลทีมชาติกาตาร์ (منتخب قطر لكرة القدم) เป็นทีมฟุตบอลตัวแทนจากประเทศกาตาร์ อยู่ภายใต้การควบคุมของสมาคมฟุตบอลกาตาร์และสมาพันธ์ฟุตบอลเอเชีย
ทีมเคยเข้าร่วมแข่งขันในเอเชียนคัพ 11 ครั้ง โดยชนะเลิศสองสมัยในปี 2019 และ 2023 พวกเขาลงเล่นเกมเหย้าส่วนใหญ่ที่สนามกีฬานานาชาติเคาะลีฟะฮ์และสนามกีฬาญัสซิม บิน ฮะมัด โดยสนามแห่งหลังถือว่าเป็นสนามเหย้าหลักของทีมชาติ
กาตาร์ลงเล่นในฟุตบอลโลกรอบสุดท้ายครั้งแรกในปี 2022 ซึ่งพวกเขาผ่านเข้ารอบได้ในฐานะเจ้าภาพ ถือเป็นครั้งแรกที่ชาติอาหรับเป็นเจ้าภาพฟุตบอลโลก อย่างไรก็ตาม พวกเขาตกรอบแบ่งกลุ่มด้วยความพ่ายแพ้สามนัดรวด

**ผลงาน**
ชนะเลิศ  border=darkgray รองชนะเลิศ  border=darkgray อันดับที่สาม  

**ฟุตบอลโลก**

**เอเชียนคัพ**
 1956-1972 - ไม่ได้เข้าร่วม- 1976 - ไม่ผ่านรอบคัดเลือก - 1980-1992 - รอบแรก- 1996 - ไม่ได้เข้าร่วม- 2000 - รอบก่อนรองชนะเลิศ- 2004 - รอบแรก- 2007 - รอบแรก- 2011 - รอบก่อนรองชนะเลิศ- 2019 - ชนะเลิศ- 2023 - ชนะเลิศ

**เวสต์เอเชียนฟุตบอลเฟเดอเรชันแชมเปียนชิพ**
 2000-2004 - ไม่ได้เข้าร่วม

**กัลฟ์คัพ**
 ชนะเลิศ - 1992, 2004            

**เอเชียนเกมส์**
 เหรียญทอง - 2006

**ฟุตบอลชิงแชมป์เอเชีย รุ่นอายุไม่เกิน 16 ปี**
 ชนะเลิศ - 1990

**โอลิมปิกเกมส์**
 เข้ารอบสุดท้าย - 1984, 1992

**อาหรับ คัพ ออฟ เนชั่นส์**
 รองชนะเลิศ - 1998

**ฟุตบอลโลก รุ่นอายุไม่เกิน 20 ปี**
 รองชนะเลิศ - 1981

**ผู้เล่นชุดปัจจุบัน**
ผู้เล่นทีมชาติกาตาร์ในการแข่งขันฟุตบอลโลก 2022 รอบสุดท้ายที่พวกเขาเป็นเจ้าภาพ โดยประกาศรายชื่อผู้เล่นรอบสุดท้ายเมื่อวันที่ 11 พฤศจิกายน ค.ศ. 2022

**ชุดแข่งขัน**
ชุดเหย้าของกาตาร์เป็นสีแดงเลือดหมูล้วน ส่วนชุดเยือนเป็นสีขาวล้วน ผู้ผลิตชุดแข่งขันรายแรกสุดคืออัมโบรซึ่งผลิตชุดแข่งตั้งแต่ ค.ศ. 1984 ถึง 1989 ปัจจุบันชุดแข่งขันทั้งหมดของกาตาร์ผลิตโดยไนกี้

**เกียรติประวัติ**

**รายการหลัก**
 เอเชียนคัพ
**18pxชนะเลิศ (2): 2019, 2023- อาระเบียนกัลฟ์คัพ
**ชนะเลิศ (3): 1992, 2004, 2014- ฟุตบอลชิงแชมป์แห่งชาติเอเชียตะวันตก
**ชนะเลิศ (1): 2014- เอเชียนเกมส์
**ชนะเลิศ (1): 2006

**รายการอื่น ๆ**
 ฟุตบอลชิงแชมป์กระชับมิตรนานาชาติ
**ชนะเลิศ (1): 2018

**อ้างอิง**

**แหล่งข้อมูลอื่น**
  Qatar Football Association (เว็บไซต์ทางการ)-  Qatar – FIFA profile- Qatar – NFT profile

กาตาร์
หมวดหมู่:ฟุตบอลในประเทศกาตาร์
ก
การมัลติเพล็กซ์แบบแบ่งเวลา

การมัลติเพล็กซ์แบบแบ่งเวลา (Time Division Multiplexing: TDM) เป็นการแบ่งเวลาในการใช้สายส่งเพื่อใช้ส่งข้อมูล เหมาะกับสัญญาณข้อมูลแบบดิจิทัล เนื่องจากสัญญาณดิจิทัลมีช่วงเวลาที่แน่นอนของบิตแต่ละบิต จึงทำให้สามารถมัลติเพล็กซ์แบบแบ่งเวลาให้มีความสอดคล้องกับเวลาของบิตได้ โดยอาจคิดเป็นอัตราเร็วของบิตได้คือ สัญญาณที่มีอัตราเร็วต่ำหลายๆ สัญญาณสามารถนำมามัลติเพล็กซ์รวมกันเป็นสัญญาณที่มีอัตราบิตสูงขึ้นได้ ซึ่งการมัลติเพล็กซ์แบบแบ่งเวลา ยังสามารถแบ่งออกเป็น “การมัลติเพล็กซ์แบบแบ่งเวลาในแบบซิงโครนัส” และ “การมัลติเพล็กซ์แบบแบ่งเวลาในรูปแบบสถิติ”

**ประเภทของการมัลติเพล็กซ์แบบแบ่งเวลา**

**การมัลติเพล็กซ์แบบแบ่งเวลาในรูปแบบซิงโครนัส**
การมัลติเพล็กซ์แบบแบ่งเวลาในรูปแบบซิงโครนัส (Synchronous Time Division Multiplexing: Sync TDM) Sync TDM จะอนุญาตให้ข้อมูลจากแต่ละแหล่งมาหมุนเวียนเพื่อส่งข้อมูลไปบนสายส่งข้อมูลความเร็วสูง Sync TDM จะให้ชิ้นส่วนของข้อมูล เช่น ไบต์ข้อมูล จากอุปกรณ์ส่งผ่านไปยังสายส่งข้อมูลความเร็วสูง จากนั้นก็ให้อุปกรณ์ที่จะอินพุตในลำดับถัดไปส่งไบต์ข้อมูลผ่านสายส่งข้อมูลความเร็วสูงหมุนเวียนต่อไปเรื่อยๆ
หากสถานีผู้ส่งบางสถานีไม่ต้องการส่งข้อมูลในช่วงเวลาขณะนั้น ซึ่งเรียกว่าอยู่ในสถานะ Idle มัลติเพล็กเซอร์ก็จะทำการส่งสล๊อต (Slot) ข้อมูลของสถานีที่ Idle ผ่านสายส่งข้อมูลด้วยความเร็วสูง โดยสล๊อตดังกล่าวนี้จะเป็นสล๊อตว่าง ซึ่งการส่งสล๊อตว่างออกไปก็เพื่อจุดประสงค์ให้คงลำดับเหมือนเดิม โดยตัวอย่างการซิงโครนัสทีดีเอ็มที่นิยมใช้กันในปัจจุบัน เช่น T-1 Multiplexing, ISDN Multiplexing และ SONET

**การมัลติเพล็กซ์แบบแบ่งเวลาในรูปแบบสถิติ**
การมัลติเพล็กซ์แบบแบ่งเวลาในรูปแบบสถิติ (Statistical Time Division Multiplexing: Stat TDM) หรือ อะซิงโครนัสทีดีเอ็ม (Asynchronous TDM) เป็นการมัลติเพล็กซ์เชิงสถิติที่ข้อมูลสามารถส่งร่วมกันบนสายในลักษณะแบบแบ่งเวลาตามความต้องการ (On-Demand) เพื่อหลีกเลี่ยงการสูญเสียสล๊อตว่างเปล่าของสถานีที่ไม่มีการส่งข้อมูล ดังนั้น ข้อมูลที่ส่งจะถูกส่งไปยังสายเฉพาะสถานีที่ต้องการส่งข้อมูลเท่านั้น โดยสถานีที่ Idle จะไม่มีการส่งสล๊อตว่างเปล่าออกมาบนสายส่ง ซึ่งในการส่งข้อมูลของแต่ละสถานีจะมีการใส่ Address ของสถานีส่งเข้าไปด้วย ซึ่งจะทำให้ฝ่ายรับนั้นรับรู้ได้ว่า ข้อมูลที่ส่งมานั้นมาจากสถานีใด
จากรูป แสดงให้เห็นถึงสถานีคอมพิวเตอร์ 3 สถานี ได้มีการแชร์ลิงก์ข้อมูลด้วยการมัลติเพล็กซ์แบบแบ่งเวลาในรูปแบบสถิติ โดยกำหนดให้ขนาดของเฟรมหนึ่งสามารถบรรจุข้อมูลได้เพียง 3 สล๊อต ซึ่งจะส่งในลักษณะเรียงลำดับจาก 1 ถึง 3 และทำการบรรจุ Address ไปกับข้อมูลเพื่อส่งไปยังสายส่งข้อมูลความเร็วสูง

**อ้างอิง**
 http://www.se-ed.net/pc-extreme/chapter3-3.htm date=2007-09-27 - http://www.kmitl.ac.th/telecom/T%20-%20Knowledge/T4.htm date=2007-02-05 - ดร. พิพัฒน์ หิรัณย์วณิชชากร. ระบบการสื่อสารข้อมูล และเครือข่ายคอมพิวเตอร์, กรุงเทพฯ : ซีเอ็ดยูเคชั่นม 2546.- โอภาส เอี่ยมสิริวงศ์. เครือข่ายคอมพิวเตอร์และการสื่อสาร, กรุงเทพฯ: ซีเอ็ดยูเคชั่น, 2548.
หมวดหมู่:วิศวกรรมอิเล็กทรอนิกส์
การมัลติเพล็กซ์แบบแบ่งความถี่

การมัลติเพล็กซ์แบบแบ่งความถี่ (Frequency-division multiplexing: FDM) คือ การส่งสัญญาณจากผู้ส่งหรือสถานีส่งจำนวนหลายๆ สถานีไปในช่องสัญญาณเดียวกัน ด้วยการใช้เทคนิคแบบอะนาล็อกที่เกี่ยวกับช่องสัญญาณของสื่อนำสัญญาณ โดยสัญญาณต่างๆ จะสร้างขึ้นด้วยการมอดูเลตกับพาหะที่มีความถี่ต่างกัน กล่าวคือ เป็นการแบ่งความถี่ของช่องสัญญาณของสื่อนำสัญญาณออกเป็นช่องสัญญาณหรือช่องความถี่ย่อยๆ (Sub Channel) สำหรับนำข้อมูลของแต่ละสถานีส่ง ซึ่งแต่ละสถานีส่งจะส่งข้อมูลภายในช่องสัญญาณหรือความถี่ที่ได้รับเท่านั้น และระหว่างช่องความถี่จะมีการ์ดแบนด์ (Guard Band) เพื่อป้องกันไม่แต่ละช่องความถี่เกิดการแทรกแซงสัญญาณระหว่างกัน ตัวอย่างของการมัลติเพล็กซ์แบบแบ่งความถี่ เช่น การส่งสัญญาณคลื่นวิทยุกระจายเสียง โทรทัศน์ โทรศัพท์เซลลูลาร์แบบอนาล็อก และเพจเจอร์ บริเวณสถานีส่งจะมีอุปกรณ์มัลติเพล็กเซอร์ (Multiplexer) ซึ่งทำหน้าที่ในการรับสัญญาณข้อมูลจากสถานีส่งแต่ละสถานี และส่งสัญญาณไปยังย่านความถี่ของสถานีต่างๆ ผ่านสายส่งเพื่อไปยังสถานีปลายทาง ในขณะที่สถานีปลายทางจะมีอุปกรณ์ที่เรียกว่าดีมัลติเพล็กเซอร์ (Demultiplexer) ซึ่งจะทำการแยกสัญญาณคืนกลับตามย่านความถี่ให้สอดคลองกับสถานีต้นทาง สำหรับตัวกลางหรือช่องทางที่ใช้สื่อสารร่วมกัน (Shared Channel) นั้นสามารถเป็นได้ทั้งสายเคเบิลชนิดต่าง รวมถึงคลื่นวิทยุไมโครเวฟ

**อ้างอิง**
  หลักการของการ Multiplexing date=2007-02-05 - ดร. พิพัฒน์ หิรัณย์วณิชชากร. ระบบการสื่อสารข้อมูล และเครือข่ายคอมพิวเตอร์. กรุงเทพฯ : ซีเอ็ดยูเคชั่น, 2546.- โอภาส เอี่ยมสิริวงศ์. เครือข่ายคอมพิวเตอร์และการสื่อสาร. กรุงเทพฯ: ซีเอ็ดยูเคชั่น, 2548.
หมวดหมู่:อิเล็กทรอนิกส์
แดนซ์แดนซ์เรโวลูชัน (วิดีโอเกม พ.ศ. 2541)

แดนซ์ แดนซ์ เรโวลูชัน (ภาค 1) (Dance Dance Revolution (1stMIX)) เป็นเกมเต้นภาคแรกของเกมเต้นภาคภาษาญี่ปุ่น วางแผงในประเทศญี่ปุ่น ในเดือนพฤศจิกายน พ.ศ. 2541 ซึ่งสร้างโดย บริษัท โคนามิ ประเทศญี่ปุ่น จำกัด 
แดนซ์ แดนซ์ เรโวลูชัน (ภาค 1) เป็นรุ่นเกมย่อยของเกมเต้น แดนซ์ แดนซ์ เรโวลูชัน ซึ่งรายละเอียดต่าง ๆ ที่เกี่ยวกับเกมเต้นสามารถดูได้ที่หัวข้อหลักของ แดนซ์ แดนซ์ เรโวลูชัน

**รายละเอียด**
ในหมวดเกมปกตินั้น จะแบ่งเพลงตามความยากไว้ 3 แบบ (ซึ่งไม่เกี่ยวกับระดับความยาก) คือแบบง่าย ปานกลาง และยาก ซึ่งแบบง่าย จะมีเพลงที่มีจำนวนหน่วยเท้าน้อย ๆ ส่วนแบบยาก จะมีเพลงที่มีจำนวนหน่วยเท้ามาก ๆ ทำให้ความยากในแต่ละแบบจะมีเพลงให้เลือกอยู่ไม่เหมือนกัน สำหรับระดับความยากนั้น จะมี 3 ระดับคือ- ระดับง่าย ในชื่อนิยามศัพท์ของ Basic- ระดับปานกลาง ในชื่อนิยามศัพท์ของ Another- ระดับยาก ในชื่อนิยามศัพท์ของ Maniac
คำบอกในขณะเล่นเกมเต้นที่มีอยู่คือ Perfect, Great, Good, Boo, และ Miss ในภาคนี้ ถ้าเผลอไปเหยียบแป้นโดยไม่มีลูกศรขึ้นมา จะทำให้แถบลดและแสดงคำบอกเป็นสีขาวว่า Ouch! การสะสมคะแนนของเกมเต้นภาคนี้ จะเริ่มที่คะแนนน้อย ๆ ก่อน ถ้าเล่นได้ไม่พลาดอย่างต่อเนื่องก็จะทำให้ได้รับคะแนนมากขึ้นสะสมไปเรื่อย ๆ, การให้เกรดของเกมเต้นภาคนี้ ประกอบไปด้วย A, B, C, D, และ E และเกรดพิเศษคือ S ถ้าผู้เล่นเหยียบได้ Perfect ทั้งหมด จะแสดงเกรดเป็น SS
ในเกมเต้นภาคนี้มีรูปแบบการเล่นอยู่ 3 แบบคือ เล่นเดี่ยว เล่นสองคน และเล่นควบสองแท่น

**รายชื่อเพลง**
รายชื่อเพลงเกมเต้นภาค 1 มีอยู่ทั้งหมด 17 เพลงซึ่งประกอบไปด้วยเพลงในตาราง(ซึ่งเรียงลำดับตามตัวอักษรภาษาอังกฤษ)ดังต่อไปนี้

**ความลับของเกม**
ภายในเกมเต้นภาคแรก จะมีความลับของเกมดังนี้

**รอบพิเศษ (EXTRA STAGE)**
รอบพิเศษในเกมเต้นภาคนี้ ให้เล่นเพลงในหมวด ปานกลางหรือยาก ในรอบสุดท้าย แล้วเล่นจบด้วยการทำให้แถบแต้นเต็ม จึงจะเข้าสู่รอบพิเศษนี้ได้- ถ้าเล่นจบรอบสุดท้ายในหมวดปานกลาง ได้เล่นเพลงแบบบังคับคือเพลง TRIP MACHINE - DE-SIRE- ถ้าเล่นจบรอบสุดท้ายในหมวดยาก ได้เล่นเพลงแบบบังคับเลือกคือเพลง TRIP MACHINE - DE-SIRE หรือ PARANOiA - 180

**คำสั่งสูตรลับ**
เมื่อเข้าสู่หน้าจอเลือกหมวดระดับความยากแล้วเหยียบแป้นลูกศรตามสูตรคำสั่งดังนี้

**รายชื่อตัวละครที่พบในเกมเต้นภาค 1**
ตัวละครเกมเต้นในแต่ละภาคนั้น ทุกตัวละครจะมีคู่เป็นของตนเอง สำหรับเกมเต้นภาค 1 นั้น มีตัวละครเต้นให้เลือกอยู่ 3 คู่ ได้แก่

**ดูเพิ่ม**
 แดนซ์ แดนซ์ เรโวลูชัน

**แหล่งข้อมูลอื่น**
   เวปไซด์ของข้อมูลเกมเต้นภาค 1 ภาษาญี่ปุ่น-   เวปไซด์หลักของเกมเต้น แดนซ์ แดนซ์ เรโวลูชัน-   รายชื่อเพลงเกมเต้นภาค 1 โดยมีการแสดงแผงลูกศรเกมเต้นทุกเพลง
หมวดหมู่:แดนซ์ แดนซ์ เรโวลูชัน
หมวดหมู่:วิดีโอเกมอาร์เคด
คาราเมล

แท่งคาราเมล
คาราเมล (caramel) หรือ น้ำตาลที่ผ่านความร้อนจนได้อุณหภูมิที่เหมาะสม เดิมทีคือสิ่งที่เกิดจากการเปลี่ยนสถานะและรสชาติของน้ำตาลโดยใช้ความร้อนจนถึงอุณหภูมิ 160-170 องศาเซลเซียส) ช่วงก่อนถึงจุดความร้อนดังกล่าวนั้นน้ำตาลจะเปลี่ยนสถานะเป็นของเหลว และจะเริ่มเปลี่ยนสีเข้มขึ้นพร้อมทั้งมีรสชาติที่ซับซ้อนมากขึ้นตามระดับอุณหภูมิ แต่การทำคาราเมลจากน้ำตาลโดยตรงมีอัตราเสี่ยงต่อการไหม้สูง จึงนิยมใช้น้ำเป็นตัวทำละลายในตอนเริ่มต้น(น้ำเชื่อม) และผ่านความร้อนจนน้ำหรือความชื้นระเหยออกไปมากพอที่น้ำตาลจะเริ่มกระบวนการเปลี่ยนสถานะ น้ำเชื่อมที่ผ่านความร้อนถึงอุณหภูมิต่างกันจะมีความข้นเหนียวและความเปราะต่างกันไปจนถึงขั้นสุดท้ายตามตาราง
คาราเมลยังถูกใช้เป็นส่วนผสมเพื่อให้รสชาติและกลิ่นในของหวานชนิดอื่นๆ เช่น ขนมปัง, ไอศกรีม, เค้ก, มูส หรือใช้เป็นเครื่องเคียงหรือซอสราดตกแต่งหน้า ภายหลังจึงมีการใช้คำว่า "คาราเมล" แทนขนมจำพวกลูกกวาดบางชนิด หรือซอสราดที่เกิดจากการผสมส่วนน้ำตาลที่เปลี่ยนสถานะแล้วกับวัตถุดิบอื่นๆ เช่นครีม นม เนย ฝักวานิลลา เป็นต้น เพื่อให้ได้ลักษณะผิวสัมผัสและรสชาติความหอมตามที่ต้องการ
นอกจากนี้เมื่อคาราเมลเย็นตัวจะมีลักษณะแข็ง จึงนิยมทำของประดับจาน หรือเคลือบขนม ผลไม้ หรือถั่วด้วย
สีคาราเมล หมายถึง สีน้ำตาลแก่

**ดูเพิ่ม**
 ทอฟฟี

**อ้างอิง**
หมวดหมู่:เครื่องปรุงรส
สถานีรถไฟชุมทางทุ่งสง

สถานีรถไฟชุมทางทุ่งสง (Thung Song Junction) เป็นสถานีรถไฟชั้น 1 ตั้งอยู่ที่อำเภอทุ่งสง จังหวัดนครศรีธรรมราช

**ลักษณะ**
เป็นสถานีชุมทางรถไฟซึ่งเป็นจุดเริ่มต้นของทางรถไฟสายชุมทางทุ่งสง–กันตัง ซึ่งแยกทางรถไฟสายกันตังออกจากทางรถไฟสายใต้ รวมถึงยังเป็นสถานีชุมทางรถไฟสายใต้แห่งที่สี่ ถัดมาจากสถานีรถไฟชุมทางตลิ่งชัน สถานีรถไฟชุมทางหนองปลาดุก และสถานีรถไฟชุมทางบ้านทุ่งโพธิ์ และเป็น 1 ใน 15 สถานีชุมทางรถไฟในประเทศไทย สถานีรถไฟแห่งนี้มีความสำคัญต่อการเดินรถไฟในพื้นที่ภาคใต้ตอนกลาง ดังนี้ - เป็นจุดเติมน้ำมันสำหรับรถจักร,น้ำประปาสำหรับตู้โดยสาร- เป็นสถานีผลัดเปลี่ยนเวรพนักงานขับรถและช่างเครื่อง - เป็นที่ตั้งของหน่วยงานต่างๆในสังกัดการรถไฟแห่งประเทศไทย อำเภอทุ่งสง เช่น ที่ทำการวิศวกรบำรุงทางแขวงทุ่งสง โรงรถจักรทุ่งสง สารวัตรงานเดินรถแขวงทุ่งสง กองบำรุงทางเขตทุ่งสง - เป็นจุดพักขบวนรถสินค้าที่เดินทางมาจากสถานีรถไฟชุมทางบางซื่อ สถานีรถไฟชุมทางหาดใหญ่ สถานีรถไฟปาดังเบซาร์ และท่าเรือแหลมฉบัง รวมถึงเป็นสถานีสำหรับการกระจายสินค้าจากสถานีชุมทางทุ่งสงไปยังพื้นที่ต่างๆ ในภาคใต้
นอกจากนี้มีสถานีตำรวจรถไฟทุ่งสง กองกำกับการ 3 กองบังคับการตำรวจรถไฟ ซึ่งตั้งอยู่ตรงกันข้ามกับสถานีอีกด้วย 
พื้นที่บริเวณอาคารคลังพัสดุของสถานีรถไฟชุมทางทุ่งสง เคยถูกใช้เป็นที่ทำการของธนาคารไทยพาณิชย์ สาขาทุ่งสง ซึ่งเป็นสาขาในส่วนภูมิภาคสาขาแรกของธนาคารไทยพาณิชย์

**แผนผังสถานี**

**ตารางเดินรถ**

**เที่ยวไป**

**เที่ยวกลับ**

**อ้างอิง**
 language=ja- language=ja- language=ja

**แหล่งข้อมูลอื่น**
99.679386
หมวดหมู่:สิ่งก่อสร้างในอำเภอทุ่งสง
หมวดหมู่:โครงสร้างพื้นฐานด้านการขนส่งในจังหวัดนครศรีธรรมราช
เซลล์เชื้อเพลิงแอลคาไลน์

เซลล์เชื้อเพลิงอัลคาไลน์ คือ เซลล์ปฐมภูมิที่ใช้สารละลายเบส คือ KOH ผสม MnO2 เป็นอิเล็กโทรไลต์   เซลล์ชนิดนี้ให้ศักย์ไฟฟ้า 1.5 โวลต์ แต่สามารถใช้ได้นานกว่าถ่านไฟฉาย
หมวดหมู่:เคมี
สถานีรถไฟชุมทางเขาชุมทอง

สถานีรถไฟชุมทางเขาชุมทอง เป็นสถานีรถไฟระดับ 3 ของทางรถไฟสายใต้ ตั้งอยู่ที่ทางหลวงสาย 4018 ตำบลควนเกย อำเภอร่อนพิบูลย์ จังหวัดนครศรีธรรมราช เป็นสถานีชุมทางรถไฟสายใต้แห่งที่ห้า ถัดมาจากสถานีรถไฟชุมทางตลิ่งชัน สถานีรถไฟชุมทางหนองปลาดุก สถานีรถไฟชุมทางบ้านทุ่งโพธิ์ และสถานีรถไฟชุมทางทุ่งสง  
สถานีรถไฟชุมทางเขาชุมทอง เดิมเรียกว่า"สถานีสามแยกนคร" แต่พระบาทสมเด็จพระมงกุฏเกล้าเจ้าอยู่หัวมีพระบรมราชวินิจฉัยให้กรมรถไฟ แก้ไขชื่อเป็นสถานีเขาชุมทองเมื่อ พ.ศ. 2460 แต่ก่อนสถานีชุมทางเขาชุมทอง เป็นจุดเติมน้ำ และฟืนสำหรับรถจักรไอน้ำ แต่เมื่อยุคสมัยเปลี่ยนไป รถจักรดีเซลเข้ามาแทนที่รถจักรไอน้ำ เมื่อปี พ.ศ. 2525 จึงได้ถอดถอนถังน้ำออกไป
สถานีรถไฟชุมทางเขาชุมทอง เป็นสถานีรถไฟที่ขบวนรถไฟซึ่งมีต้นทางและปลายทางที่สถานีรถไฟนครศรีธรรมราชทุกขบวนที่จะเข้าทางแยกสายนครศรีธรรมราชต้องจอด รวมไปถึงขบวนรถท้องถิ่นทุกขบวน และรถเร็วบางขบวนได้มีการจอดที่สถานีรถไฟแห่งนี้ด้วย ซึ่งสถานีรถไฟแห่งนี้เป็นจุดเริ่มต้นของทางรถไฟสายชุมทางเขาชุมทอง-นครศรีธรรมราช มีระยะทาง 35 กิโลเมตร

**ตารางเดินรถ**
ทางรถไฟที่อยู่ทางด้านซ้ายมือสุด คือ ทางรถไฟสายชุมทางเขาชุมทอง-นครศรีธรรมราช มีระยะทาง 35 กิโลเมตร เป็นเส้นทางสำหรับขบวนรถที่เดินทางไปและเดินทางมาจากสถานีนครศรีธรรมราช
หมายเหตุ
# ขบวนรถไฟที่จอดที่สถานีชุมทางเขาชุมทองเพื่อการโดยสาร ได้แก่ ขบวนรถเร็วที่ 169/170 ขบวนรถด่วนที่ 85/86 และขบวนรถท้องถิ่นที่ 445/446 และ 447/448
# ขบวนรถไฟที่จอดที่สถานีชุมทางเขาชุมทองเพื่อการโดยสารและเพื่อการเปลี่ยนทิศทางของขบวนรถ ได้แก่ ขบวนรถท้องถิ่นที่ 451 นครศรีธรรมราช - สุไหงโกลก เดินทางมาจากสถานีนครศรีธรรมราช (หัวขบวนหันไปทางทิศเหนือ) เมื่อถึงสถานีชุมทางเขาชุมทองแล้ว ทำการเปลี่ยนทิศทางของขบวนรถ (หัวขบวนหันไปทางทิศใต้) แล้วเดินทางมุ่งหน้าสู่สถานีสุไหงโกลก
ขบวนรถท้องถิ่นที่ 455 นครศรีธรรมราช - ยะลา เดินทางมาจากสถานีนครศรีธรรมราช (หัวขบวนหันไปทางทิศเหนือ) เมื่อถึงสถานีชุมทางเขาชุมทองแล้ว ทำการเปลี่ยนทิศทางของขบวนรถ (หัวขบวนหันไปทางทิศใต้) แล้วเดินทางมุ่งหน้าสู่สถานียะลา 
ขบวนรถท้องถิ่นที่ 452 สุไหงโกลก - นครศรีธรรมราช เดินทางมาจากสถานีสุไหงโกลก (หัวขบวนหันไปทางทิศเหนือ) เมื่อถึงสถานีชุมทางเขาชุมทองแล้ว ทำการเปลี่ยนทิศทางของขบวนรถ (หัวขบวนหันไปทางทิศใต้) แล้วเดินทางมุ่งหน้าสู่สถานีนครศรีธรรมราช                     
ขบวนรถท้องถิ่นที่ 456 ยะลา - นครศรีธรรมราช เดินทางมาจากสถานียะลา (หัวขบวนหันไปทางทิศเหนือ) เมื่อถึงสถานีชุมทางเขาชุมทองแล้ว ทำการเปลี่ยนทิศทางของขบวนรถ (หัวขบวนหันไปทางทิศใต้) แล้วเดินทางมุ่งหน้าสู่สถานีนครศรีธรรมราช   

**แผนผังสถานี**

**อ้างอิง**
ขเชุมทอง
ชุมทางเขาชุมทอง
หมวดหมู่:แขวงบำรุงทางเขาชุมทอง
หมวดหมู่:สิ่งก่อสร้างในอำเภอร่อนพิบูลย์
หมวดหมู่:สถานีรถไฟในสยามที่เปิดทำการในปี พ.ศ. 2457
สถานีรถไฟชุมทางหาดใหญ่

สถานีรถไฟชุมทางหาดใหญ่ เดิมชื่อ สถานีรถไฟโคกเสม็ดชุน ตั้งอยู่บนถนนรถไฟ ตำบลหาดใหญ่ อำเภอหาดใหญ่ จังหวัดสงขลา เป็นสถานีรถไฟ ระดับ 1 ของทางรถไฟสายใต้ โดยจากจุดนี้ทางรถไฟจะแยกออกเป็น 2 สาย คือ สายที่มุ่งหน้าไปยังปลายทางที่สถานีรถไฟสุไหงโก-ลก ติดชายแดนประเทศมาเลเซีย ด้านรัฐกลันตัน และสายที่มุ่งหน้าไปบัตเตอร์เวิร์ท ประเทศมาเลเซีย ส่วนสายที่ถูกยกเลิก 1 สาย คือสายที่มุ่งหน้าไปสงขลา ที่ตำบลบ่อยาง อำเภอเมืองสงขลา จังหวัดสงขลา

**ประวัติ**
หัวรถจักรแบลด์วิน หมายเลข 244 ถูกเก็บรักษาไว้บริเวณสถานีรถไฟชุมทางหาดใหญ่
ในอดีตสถานีรถไฟชุมทางตั้งอยู่ที่สถานีรถไฟชุมทางอู่ตะเภาแต่ภายหลังประสบปัญหาน้ำท่วมบ่อยครั้ง ต่อมาการรถไฟแห่งประเทศไทยจึงได้ทำซื้อที่ดินของขุนนิพัทธ์จีนนคร (เจียกีซี) และย้ายสถานีรถไฟชุมทางอู่ตะเภามายังสถานีโคกเสม็ดชุน ซึ่งต่อมาใน พ.ศ. 2460 จึงได้เปลี่ยนชื่อเป็นสถานีชุมทางหาดใหญ่มาแต่นั้น ส่วนสถานีรถไฟชุมทางอู่ตะเภาจึงกลายเป็นที่หยุดรถไฟ
ในช่วงก่อนปี พ.ศ. 2521 ได้มีการเดินรถไปสายหาดใหญ่-สงขลา ระยะทางประมาณ 29 กิโลเมตร   
การคมนาคมในภาคใต้ในอดีตนั้น ต้องพึ่งการเดินทางด้วยรถไฟเป็นหลัก และด้วยการเป็นชุมทางสำคัญส่งผลให้อำเภอหาดใหญ่มีการขยายตัวทางเศรษฐกิจสูงนับจากอดีตจนปัจจุบัน มีตัวเมืองและย่านพาณิชย์ขนาดใหญ่จนมีขนาดใหญ่กว่าตัวอำเภอเมืองสงขลา จังหวัดสงขลาด้วยซ้ำไป

**ตารางเวลาการเดินรถ**

**เที่ยวไป**

**เที่ยวกลับ**

**การก่อการวินาศกรรม**
ภายในสถานีรถไฟชุมทางหาดใหญ่ ในปี พ.ศ. 2560
สถานีรถไฟชุมทางหาดใหญ่ เคยตกเป็นเป้าการโจมตี โดยขบวนการแบ่งแยกดินแดน ในปัญหาความขัดแย้งในจังหวัดชายแดนภาคใต้ ดังนี้- 29 มิถุนายน พ.ศ. 2520 ระเบิดแสวงเครื่อง มีผู้บาดเจ็บ 14 คน- 7 สิงหาคม พ.ศ. 2520 ระเบิดแสวงเครื่อง ขบวนรถไฟหาดใหญ่-กรุงเทพมหานคร- พ.ศ. 2532 มีการวางระเบิด 2 ครั้ง มีผู้เสียชีวิต 7 คน- 7 พฤษภาคม พ.ศ. 2544 ระเบิดแสวงเครื่อง จุดระเบิดด้วยสายชนวน มีผู้เสียชีวิต 4 คน รวมทั้งเด็กชายอายุ 5 ปี เสียชีวิตในที่เกิดเหตุ 

**สถานที่ใกล้เคียง**
 ห้างสรรพสินค้าโรบินสัน สาขาหาดใหญ่- สถานีตำรวจภูธรหาดใหญ่- เซ็นทรัลเฟสติวัล  สาขาหาดใหญ่- โรงแรมรถไฟหาดใหญ่

**ดูเพิ่ม**
 สถานีรถไฟสงขลา- ทางรถไฟสายสงขลา

**อ้างอิง**
หาดใหญ่
หมวดหมู่:สิ่งก่อสร้างในอำเภอหาดใหญ่
หมวดหมู่:แขวงบำรุงทางหาดใหญ่
หาดใหญ่
หมวดหมู่:สถานีรถไฟในสยามที่เปิดทำการในปี พ.ศ. 2467
นูโทรปิกส์

นูโทรปิกส์ (nootropics) เป็นกลุ่มสารอธิบายฤทธิ์ทางเภสัชวิยา คำว่านูโทรปิกส์ เป็นคำที่มาจากภาษากรีก คือ noos และ tropein บางครั้งนูโทรปิกอาจมีชื่อเรียกว่า สมาร์ท ดรั๊กส์ (smart drugs) แรกเริ่มนั้นคำนี้ใช้อธิบายฤทธิ์ทางเภสัชวิทยาของยาที่ชื่อไพราซีแตม(piracetam) ต่อมานิยมใช้คำนี้แพร่หลายมากขึ้น ทำงานโดยเพิ่มปริมาณสารเคมีในสมอง (neurochemicals) ไม่ว่าจะเป็นสารสื่อประสาท(neurotransmitters) เอนไซม์ (enzymes) และฮอร์โมน (hormones)เป็นต้น

**คุณสมบัติ**
โดยทั่วไปแล้วนูโทรปิกหมายถึงกลุ่มสารที่มีคุณสมบัติดังต่อไปนี้
# เพิ่มการทำงานด้านคอคนิทิฟ (cognitive function) เช่น กระบวนการเรียนรู้และการจดจำ เป็นต้น
# ช่วยปกป้องสมองจากปัจจัยรบกวนต่างๆ เช่น สารพิษ อนุมูลอิสระ เป็นต้น
# ต้องไม่มีคุณสมบัติเป็นสารกระตุ้น (classical excitants) ยาสงบระงับ (tranquilizers) หรือ ยารักษาอาการทางจิต (antipsychotics)
# มีผลไม่พึงประสงค์ต่ำมากๆ 

**กลไกการทำงาน**
ตัวอย่างสารนูโทรปิกส์ซึ่งมีกลไกการทำงานทางทฤษฎีดังต่อนี้
# สารสกัดจากใบแปะก๊วย (Ginkgo biloba) ซึ่งมีสารออกฤทธิ์  คือ ฟลาโวนอย ไกลโคไซด์ (flavonoid glycosides) และ กิงโกลาย (ginkgolides) สารดังกล่าวนี้มีฤทธิ์เพิ่มประมาณเลือดไปเลี้ยงสมอง ช่วยปกป้องเซลล์ประสาทจากสารพิษ อนุมูลอิสระ นอกจากนี้ยังพบว่ายับยั้งฤทธิ์ของสารพีเอเอฟ (PAF) ที่ทำให้เกล็ดเลือดรวมตัวกัน 
#  ฟอสฟาไทดิลเซอรีน (Phosphatidylserine)ช่วยรักษาโครงสร้างเยื่อหุ้มเซลล์ประสาท เพิ่มจำนวนตัวรับสารสื่อประสาทและกระตุ้นให้ใยประสาทส่วนเดนไดรต์ (dendrite)แตกกิ่งก้านมากขึ้น และยังกระตุ้นการหลั่งสารสื่อประสาทอีกด้วย
#  ซิติโคลีน (citicoline) ช่วยรักษาโครงสร้างเยื่อหุ้มเซลล์ เพิ่มปริมาณสารสื่อประสาทอะซีติลโคลีน (acetylcholine) ส่งเสริมการทำงานของระบบประสาทโดปามีน (dopaminergic system)
# ไพราซีแตม (Piracetam) ส่งเสริมการทำงานของระบบประสาทโคลิเนอจิก, ระบบประสาทนอร์อดรีเนอจิก และ ระบบประสาทโดปามีน ช่วยรักษาสภาพตัวรับสารสื่อประสาท โดยเฉพาะตัวรับประเภท เอ็นเอ็มดีเอ (NMDA receptors) และโคลิเนอจิก และยังช่วยปกป้องเซลล์ประสาทจากสารพิษ อนุมูลอิสระ      
#  วิโนซีติน (Vinpocetine)ทำงานโดยเพิ่มประมาณเลือดไปเลี้ยงสมอง เพิ่มการขนส่งและการลำเลียงกลูโคสเข้าสู่สมอง และเพิ่มปริมาณสารสื่อประสาทอะซีติลโคลีน
#  อะซิติลแอลคาร์นิทีน (Acetyl-L-carnitine)ช่วยเพิ่มการผลิตพลังงานในสมอง ปกป้องเซลล์ประสาทจากสารพิษ อนุมูลอิสระ และช่วยรักษาสภาพตัวรับสารสื่อประสาท
# สารต้านอนุมูลอิสระ (Antioxidants) เช่น วิตามินอี และ วิตามินซีทำงานโดยปกป้องเซลล์ประสาทจากสารพิษ อนุมูลอิสระ

**อ้างอิง**
 Mark A. McDaniel, Steven F. Maier, and Gilles O. Einstein, “Brain-Specific” Nutrients: A Memory Cure?, Nutrition 19:957–975, 2003
หมวดหมู่:เภสัชวิทยา
เรื่องของน้ำพุ

เรื่องของน้ำพุ เป็นวรรณกรรมที่แต่งจากเรื่องจริงของสุวรรณี สุคนธา โดยเป็นเรื่องของ น้ำพุ หรือ วงศ์เมือง นันทขว้าง  (13 มีนาคม 2499 - 28 พฤษภาคม 2517) ลูกชายของผู้เขียนที่ติดยาเสพติด โดยเนื้อเรื่องเป็นจดหมายที่น้ำพุเขียนถึงแม่ตอนไปอดยาที่สำนักสงฆ์ถ้ำกระบอก 
เรื่องของน้ำพุ ได้นำมาสร้างเป็นภาพยนตร์เรื่อง น้ำพุ ในปี พ.ศ. 2527 และละครโทรทัศน์ทางสถานีโทรทัศน์สีกองทัพบกช่อง 7 ในปี พ.ศ. 2545

**เนื้อเรื่อง**
น้ำพุ   เด็กที่เกิดในครอบครัวที่แตกแยก   พ่อและแม่ก็เป็นศิลปิน   เมื่อน้ำพุโตขึ้นอยาก   คิดลองสิ่งเสพติด   ยิ่งเมื่อแม่ของนํ้าพุมีสามีคนใหม่   จึงทำาให้นํ้าพลุเริ่มแปลกแยกจากครอบครัว   รวมกับการที่เขาเลือกเพื่อนที่เสพยา   จนติดยาหนัก   แก้วเพื่อนสนิทของน้ำพุทราบ   ทำให้น้ำพุเสียใจมาก   จึงตัดสินใจบอกแม่และครอบครัวว่าจะเดินทางไปวัดถ้ำกระบอกกับเพื่อนเพื่อเลิกยา   แต่เมื่อเขากลับมาบ้านอีกครั้ง   เขากลับไม่ได้รับการต้อนรับอย่างดีเท่าที่เขาคาดไว้   จึงเกิดความรู้สึกน้อยใจตามประสาวัยรุ่น   จึงฉีดเฮโรอีนเกินขนาดจนทําให้เสียชีวิต

**การสร้าง**
เรื่องของน้ำพุ ได้นำมาสร้างเป็นภาพยนตร์และละครโทรทัศน์ ได้แก่- ในปี พ.ศ. 2527 ได้นำมาสร้างเป็นภาพยนตร์เรื่อง น้ำพุ กำกับการแสดงโดย ยุทธนา มุกดาสนิท นำแสดงโดย ภัทราวดี ศรีไตรรัตน์, อำพล ลำพูน, วรรษมน วัฒโรดม, เรวัติ พุทธินันท์ และ สุเชาว์ พงษ์วิไล- ในปี พ.ศ. 2545 สร้างเป็นละครโทรทัศน์ทาง สถานีโทรทัศน์สีกองทัพบกช่อง 7 กำกับการแสดงโดย ศรัณยู วงษ์กระจ่าง นำแสดงโดย สินจัย เปล่งพานิช, จิรายุส วรรธนะสิน, ตะวัน จารุจินดา และ เฌอมาลย์ บุญยศักดิ์ โดยออกอากาศระหว่างวันที่ 1 เมษายน - 4 พฤษภาคม 2545 
ถูกนำมาสร้างเป็นละครโทรทัศน์ทาง สถานีโทรทัศน์สีกองทัพบกช่อง 7 ผ่านการพิจารณาอนุมัติโดยบอร์ดคณะกรรมการพิจารณาช่อง 7 อนุมัติผลิต
รเรื่องของน้ำพุ
รเรื่องของน้ำพุ
หมวดหมู่:งานเขียนของ สุวรรณี สุคนธา
หมวดหมู่:ประเทศศรีลังกา

left
ศรีลังกา
ศรีลังกา
ศรีลังกา
ศรีลังกา
หมวดหมู่:เกาะในมหาสมุทรอินเดีย
หมวดหมู่:เกาะในทวีปเอเชีย
ศ
หมวดหมู่:ประเทศในเอเชียใต้
หมวดหมู่:ประเทศริมฝั่งมหาสมุทรอินเดีย
อักษรซูเมอร์

อักษรซูเมอร์ เป็นอักษรที่จัดว่าเก่ามาก ใช้ในเมโสโปเตเมียตอนใต้ ตั้งแต่ราว 4,457 ปีก่อนพุทธศักราช พัฒนาจากการบันทึกบนดินเหนียวที่เริ่มมีมาตั้งแต่ 7,457 ปีก่อนพุทธศักราช มาเป็นอักษรรูปลิ่ม

**จุดกำเนิด**
อักษรนี้เกิดจากแนวคิดของชาวซูเมอร์ในการเก็บรักษาแผ่นดินเหนียวที่ใช้นับผลผลิตทางเกษตรกรรมและอุตสาหกรรมไม่ให้สูญหาย และสามารถจดจำได้ว่า มีจำนวนเท่าใดและใช้นับอะไร โดยการกดรอยให้เป็นสัญลักษณ์ลงบนแผ่นดินเหนียวที่ใช้เก็บขณะยังเปียกอยู่ ต่อมาจึงเลิกใช้แผ่นดินเหนียว หันมาเขียนเครื่องหมายลงบนดินเหนียวที่ยังเปียกอยู่แทน รวมทั้งพัฒนาสัญลักษณ์ในการนับขึ้นใช้แทนการวาดภาพหรือเครื่องหมายซ้ำ ๆ กันหลายอัน การบันทึกแบบนี้พบในเมืองของชาวซูเมอร์ เช่น อูรุก จัมคัต นาสร์ เมื่อราว 2,757 ปีก่อนพุทธศักราช 

**ลักษณะ**
การเขียนครั้งแรกเขียนจากบนลงล่าง ต่อมาเปลี่ยนเป็นจากซ้ายไปขวา (คาดว่าเมื่อราว 2,457 ปีก่อนพุทธศักราช) โดยหมุนรูปอักษรไป 90 องศา ทวนเข็มนาฬิกา และรูปอักษรเริ่มเปลี่ยนจากเส้นตรงและเส้นโค้งเป็นรูปลิ่ม ต่อมา เมื่อ 2,257 ปีก่อนพุทธศักราช เริ่มมีการพัฒนาระบบการเขียนเพื่อใช้แทนหน่วยเสียง มีคำพ้องเสียงที่ใช้แทนคำที่ออกเสียงเหมือนกัน แต่มีความหมายต่างกันมาก ทั้งนี้เพราะในภาษาซูเมอร์มีคำที่เป็นคำโดดมาก ตัวอย่างเช่น อักษรที่ใช้แทนเสียง “ti” (ลูกศร) เหมือนกับที่ใช้แทนเสียง “til” (ชีวิต)
ตัวเลขของชาวบาบิโลเนีย
เมื่อระบบการเขียนพัฒนามากขึ้น การจำแนกระหว่างอักษรที่ใช้แทนคำกับอักษรที่ใช้แทนพยางค์ทำได้ยากขึ้น มีการพัฒนาอักษรที่เป็นศัพท์กำหนด ใช้นำหน้าหรือตามหลังสัญลักษณ์ ที่แทนเสียงของคำเพื่อบอกความหมาย ระบบการนับในภาษาซูเมอร์และอักษรรูปลิ่มอื่น ๆ เป็นทั้งเลขฐาน 10 และเลขฐาน 60 โดยมีสัญลักษณ์เฉพาะของเลขแต่ละฐาน รวมทั้งการรวมกัน และการยกกำลังของตัวเลขเหล่านั้น เช่น เลข 9 ใช้สัญลักษณ์ของเลข 1 จำนวน 9 ตัว เลข 10 ใช้สัญลักษณ์ของเลข 10 ตัวเดียว เลข 60 ใช้สัญลักษณ์ของเลข 60 และเลข 70 ใช้สัญลักษณ์ของเลข 60 กับเลข 10 เลขฐาน 60 ในปัจจุบัน ยังใช้เป็นหน่วยของเวลาและมุมในวงกลม ชาวเมโสโปเตเมียรุ่นหลัง ๆ ได้แก่ชาวบาบิโลเนีย ชาวอัสซีเรีย และชาวเปอร์เซีย ปรับปรุงระบบเลขของชาวซูเมอร์ มาเป็นระบบที่ขึ้นกับตำแหน่ง แบบเดียวกับระบบที่ใช้อยู่ในปัจจุบัน ซึ่งลดจำนวนสัญลักษณ์ลงมาก
ชาวแอกแคดได้พัฒนาอักษรซูเมอร์มาใช้เขียนภาษาของตน ที่จริงแล้วภาษาซูเมอร์เลิกใช้พูดตั้งแต่ 1,257 ปีก่อนพุทธศักราช แต่ยังคงใช้เป็นภาษาเขียน เช่นเดียวกับการใช้ภาษาละตินในยุโรปยุคกลาง ทำให้มีการใช้ภาษาซูเมอร์ต่อมาจนถึงราว พ.ศ. 643

**อ้างอิง**
  อักษรของชาวซูเมอร์ 
ซูเมอร์
หมวดหมู่:ประเทศเยเมน

เยเมน
เยเมน
หมวดหมู่:ประเทศที่ใช้ภาษาอาหรับเป็นภาษาทางการ
ย
หมวดหมู่:ประเทศในตะวันออกกลาง
หมวดหมู่:ประเทศในเอเชียตะวันตก
หมวดหมู่:ประเทศริมฝั่งทะเลแดง
หมวดหมู่:ประเทศริมฝั่งมหาสมุทรอินเดีย
หมวดหมู่:คาบสมุทรอาหรับ
ไชยา สิงห์ชัชวาลย์

ไชยา สิงห์ชัชวาลย์  สถิติการชก 5 ครั้ง ชนะ 4 แพ้ 1

**เกียรติประวัติ**
 แชมป์ประเทศไทยรุ่นไลท์ฟลายเวท ( 2527)
** ชิง, 29 พฤศจิกายน 2527 ชนะคะแนน ทองเทพ เพชรศรีราชา

**อ้างอิง**
   สถิติการชก boxrec.com
หมวดหมู่:นักมวยสากลชาวไทยรุ่นไลท์ฟลายเวท
ชัยฤทธิ์ คงอุดม

ชัยฤทธิ์ คงอุดม สถิติการชก 26 ครั้ง ชนะ 18 (น็อค 15) แพ้ 8

**เกียรติประวัติ**
 แชมป์ประเทศไทยรุ่นไลท์ฟลายเวท ( 2533)
** ชิง, 30 สิงหาคม 2533 ชนะคะแนน ทันใจ ดอนเจดีย์
** เสียแชมป์, 27 พฤศจิกายน 2533 แพ้น็อค พรชัย ศิษย์พระพรหม ยก 7 

**อ้างอิง == -  สถิติการชก boxrec.comfix-attempted=yes  
หมวดหมู่ :นักมวยสากลชาวไทยรุ่นไลท์ฟลายเวท
หมวดหมู่:ประเทศคีร์กีซสถาน

คีร์กีซสถาน
คีร์กีซสถาน
คีร์กีซสถาน
คีร์กีซสถาน
หมวดหมู่:ประเทศที่ใช้ภาษารัสเซียเป็นภาษาทางการ
ค
หมวดหมู่:ประเทศในเอเชียกลาง
หมวดหมู่:ประเทศที่ไม่มีทางออกสู่ทะเล
หมวดหมู่:ประเทศจอร์แดน

จอร์แดน
จอร์แดน
หมวดหมู่:ประเทศที่ใช้ภาษาอาหรับเป็นภาษาทางการ
จ
หมวดหมู่:ประเทศในตะวันออกกลาง
หมวดหมู่:ประเทศในเอเชียตะวันตก
หมวดหมู่:ตะวันออกใกล้
หมวดหมู่:ประเทศริมฝั่งทะเลแดง
หมวดหมู่:ลิแวนต์
จอร์แดน
หมวดหมู่:ประเทศซาอุดีอาระเบีย

left
ซาอุดีอาระเบีย
ซาอุดีอาระเบีย
ซาอุดีอาระเบีย
ซาอุดีอาระเบีย
หมวดหมู่:ประเทศที่ใช้ภาษาอาหรับเป็นภาษาทางการ
ซ
หมวดหมู่:ประเทศในตะวันออกกลาง
หมวดหมู่:ประเทศในเอเชียตะวันตก
หมวดหมู่:ประเทศริมฝั่งทะเลแดง
หมวดหมู่:ประเทศแถบอ่าวเปอร์เซีย
หมวดหมู่:คาบสมุทรอาหรับ
หมวดหมู่:ประเทศซีเรีย

ซ
ซ
หมวดหมู่:ประเทศที่ใช้ภาษาอาหรับเป็นภาษาทางการ
ซ
หมวดหมู่:ประเทศในตะวันออกกลาง
หมวดหมู่:ประเทศในเอเชียตะวันตก
หมวดหมู่:ตะวันออกใกล้
หมวดหมู่:ประเทศริมฝั่งทะเลเมดิเตอร์เรเนียน
หมวดหมู่:ลิแวนต์
หมวดหมู่:ประเทศบาห์เรน

บาห์เรน
บาห์เรน
หมวดหมู่:ประเทศที่ใช้ภาษาอาหรับเป็นภาษาทางการ
หมวดหมู่:ประเทศที่ใช้ภาษาอังกฤษเป็นภาษาทางการ
บ
หมวดหมู่:ประเทศในตะวันออกกลาง
หมวดหมู่:ประเทศในเอเชียตะวันตก
หมวดหมู่:ประเทศแถบอ่าวเปอร์เซีย
หมวดหมู่:คาบสมุทรอาหรับ
บาห์เรน
หมวดหมู่:ประเทศอัฟกานิสถาน

left
อ
อ
หมวดหมู่:ประเทศที่ใช้ภาษาเปอร์เซียเป็นภาษาทางการ
อ
อ
หมวดหมู่:ประเทศในเอเชียใต้
หมวดหมู่:ประเทศในเอเชียกลาง
อ
อ
หมวดหมู่:ประเทศอุซเบกิสถาน

อุซเบกิสถาน
อุซเบกิสถาน
อุซเบกิสถาน
หมวดหมู่:ประเทศที่ใช้ภาษารัสเซียเป็นภาษาทางการ
อ
หมวดหมู่:ประเทศในเอเชียกลาง
อ
อ
หมวดหมู่:ประเทศโอมาน

โอมาน
โอมาน
โอมาน
หมวดหมู่:ประเทศที่ใช้ภาษาอาหรับเป็นภาษาทางการ
อ
หมวดหมู่:ประเทศในตะวันออกกลาง
หมวดหมู่:ประเทศในเอเชียตะวันตก
หมวดหมู่:ประเทศแถบอ่าวเปอร์เซีย
หมวดหมู่:คาบสมุทรอาหรับ